text: 16 Mono waka ndinga mosi ya ngolo ke katuka na kisika ya santu,+ yo ke tubila bawanzio nsambwadi nde: “Beno kwenda mpi beno tiamuna babolo nsambwadi ya makasi ya Nzambi na ntoto.”+2 Wanzio ya ntete kwendaka mpi yandi tiamunaka bolo na yandi na ntoto.+ Ebuna mputa+ ya mbi mpi ya mpasi basikaka na bantu yina vandaka ti kidimbu ya mbisi ya mfinda+ mpi yina vandaka kusambila kifwani na yo.+3 Wanzio ya zole tiamunaka bolo na yandi na nzadi-mungwa.+ Ebuna yo kumaka menga+ bonso menga ya muntu ya kufwa, mpi bigangwa* yonso ya moyo fwaka, ee, bima yina kele na nzadi-mungwa.+4 Wanzio ya tatu tiamunaka bolo na yandi na banzadi mpi na ba-nto ya masa.+ Ebuna yo kumaka menga.+5 Mono waka wanzio ya bamasa ke tuba nde: “Nge, Muntu yina kele mpi yina vandaka,+ Muntu ya kwikama,+ nge kele muntu ya lunungu, sambu nge me zenga mambu mutindu yai,+6 sambu bo tiamunaka menga ya basantu ti ya bambikudi,+ mpi nge me pesaka bo menga sambu bo nwa;+ yo me fwana na bo.”+7 Mono waka mesa-kimenga ke tuba nde: “Ee, Yehowa* Nzambi, Nkwa-Ngolo Yonso,+ balusambisu*+ na nge kele ya kieleka mpi ya lunungu.”8 Wanzio ya iya tiamunaka bolo na yandi na ntangu,+ mpi bo pesaka ntangu nswa ya kuyoka bantu tiya.9 Ebuna bantu piaka tiya ya ngolo, kansi bo vwezaka zina ya Nzambi, yina kele ti kiyeka na bampasi yai; bo balulaka ve ntima mpi bo pesaka yandi ve nkembo.10 Wanzio ya tanu tiamunaka bolo na yandi na kiti ya kimfumu ya mbisi ya mfinda. Ebuna kimfumu na yo kumaka mpimpa,+ mpi bo yantikaka kuditatika baludimi sambu na mpasi,11 kansi bo vwezaka Nzambi ya zulu sambu na bampasi na bo mpi bamputa na bo, mpi bo balulaka ve ntima na bisalu na bo.12 Wanzio ya sambanu tiamunaka bolo na yandi na nzadi ya nene Efrate,+ ebuna masa na yo yumaka+ sambu na kuyidika nzila sambu na bantotila+ ya ke katuka na ndambu yina ntangu ke basikaka.*13 Ebuna mono monaka mambu tatu ya kupemama ya mvindu* yina vandaka bonso makototo ke basika na munoko ya dragoni,+ na munoko ya mbisi ya mfinda, mpi na munoko ya mbikudi ya luvunu.14 Ya kieleka, yo kele mambu ya me pemama na bademo, mpi yo ke sala bidimbu,+ mpi yo ke kwenda na bantotila ya ntoto ya mvimba, sambu na kuvukisa bo sambu na bitumba+ ya kilumbu ya nene ya Nzambi Nkwa-Ngolo Yonso.+15 “Tala, mono ke kwisa bonso muyibi.+ Kiese na muntu yina ke bikala ya kusikama+ mpi ke keba bilele na yandi ya zulu, sambu yandi tambula ve kinkonga mpi bantu kumona ve nsoni na yandi.”+16 Mpi bo vukisaka bo na kisika yina bo ke bingaka na Kiebreo nde Armagedoni.*+17 Wanzio ya nsambwadi tiamunaka bolo na yandi na mupepe. Ebuna ndinga mosi ya ngolo basikaka na kisika ya santu+ katuka na kiti ya kimfumu nde: “Yo me salama!”18 Mpi nsemo ya nzasi monanaka, bandinga mpi makelele ya banzasi wakanaka, mpi ntoto nikanaka ngolo kibeni na mutindu yina yo me nikanaka ntete ve yantika ntangu yina bantu me salamaka na ntoto;+ kunikana yina ya ntoto vandaka ngolo mpi nene kibeni.19 Mbanza ya nene+ kabwanaka na bandambu tatu; bambanza ya makanda bwaka; mpi Nzambi yibukaka Babilone ya Nene,+ sambu na kupesa yandi dikopa ya vinu ya nganzi ya makasi na yandi.+20 Diaka, bisanga yonso tinaka, mpi bo monaka ve bangumba.+21 Ebuna mvula ya nene ya matadi katukaka na zulu mpi nokilaka bantu,+ konso ditadi vandaka kizitu kiteso ya talanta mosi,* ebuna bantu vwezaka Nzambi sambu na mpasi ya mvula yina,+ sambu mpasi yina vandaka ya kuluta ngolo kibeni.


c: text/html

text:
Bo me basisa Satana, na nima bo me fwa yandi (7-10)
Bo ke sambisa bafwa na ntwala ya kiti ya kimfumu ya mpembe (11-15)
20 Ebuna mono monaka wanzio ke katuka na zulu mpi ke kwisa kukulumuka, yandi vandaka ti nsapi ya dibulu ya nda+ mpi muniololo mosi ya nene na diboko na yandi.2 Yandi simbaka dragoni,+ nioka ya ntama,+ yina kele Diabulu+ mpi Satana,+ mpi yandi kangaka yandi bamvula 1 000.3 Ebuna yandi losaka yandi na dibulu ya nda,+ kangaka yo, mpi tulaka kidimbu na zulu na yo, sambu yandi kusa diaka ve makanda tii kuna bamvula 1 000 ta suka. Na nima, bo fwete basisa yandi sambu na ntangu fioti.+4 Mono monaka bakiti ya kimfumu, mpi bo pesaka kiyeka ya kusambisa na bantu yina vandaka na zulu na yo. Ee, mono monaka mioyo* ya bantu yina bo fwaka* sambu bo taka kimbangi sambu na Yezu mpi sambu bo tubaka mambu ya Nzambi, mpi bantu yina sambilaka ve mbisi ya mfinda to kifwani na yo, mpi bo bakaka ve kidimbu na mbunzu na bo mpi na diboko na bo.+ Bo vutukaka na luzingu mpi bo yalaka bonso bantotila ti Kristu+ bamvula 1 000.5 (Bafwa+ yina bikalaka vutukaka ve na luzingu tii kuna bamvula 1 000 sukaka.) Yai lufutumuku ya ntete.+6 Bantu yonso yina ke baka lufutumuku ya ntete kele na kiese mpi kele santu;+ lufwa ya zole+ kele ve ti kiyeka+ na zulu na bo, kansi bo ta vanda banganga-nzambi+ ya Nzambi mpi ya Kristu, mpi bo ta yala bonso bantotila ti yandi bamvula 1 000.+7 Ntangu bamvula 1 000 ta suka, bo ta basisa Satana na boloko na yandi,8 mpi yandi ta basika sambu na kukusa makanda yina kele na bandambu iya ya ntoto, Gogi ti Magogi, sambu na kuvukisa bo sambu na bitumba. Ntalu na bo kele bonso zelo ya nzadi-mungwa.9 Bo kwendaka na ntoto ya mvimba mpi bo ziungaka camp ya basantu mpi mbanza yina Nzambi ke zolaka mingi. Kansi, tiya katukaka na zulu mpi yo yokaka bo.+10 Mpi Diabulu yina vandaka kukusa bo, bo losaka yandi na dizanga ya tiya mpi ya sufre, kisika mbisi ya mfinda+ mpi mbikudi ya luvunu vandaka;+ bo ta monisaka bo mpasi* mpimpa ti mwini, mvula na mvula.11 Mpi mono monaka kiti ya nene ya kimfumu ya mpembe mpi Muntu yina me vanda na zulu na yo.+ Ntoto ti zulu tinaka na ntwala na yandi,+ mpi kisika vandaka diaka ve sambu na yo.12 Na nima, mono monaka bafwa, bantu ya mfunu mpi bantu ya kukonda mfunu, bo me telama na ntwala ya kiti ya kimfumu, mpi bo kangulaka barulo. Kansi bo kangulaka rulo ya nkaka; yo kele rulo ya luzingu.+ Bo sambisaka bafwa na kulanda mambu yina vandaka ya kusonika na barulo, na kutadila bisalu na bo.+13 Nzadi-mungwa vutulaka bafwa yina vandaka na kati na yo, mpi lufwa ti Maziamu* vutulaka bafwa yina vandaka na kati na yo, ebuna bo sambisaka bo, konso muntu na kutadila bisalu na yandi.+14 Mpi bo losaka lufwa ti Maziamu* na dizanga ya tiya.+ Dizanga yai ya tiya+ ke monisa lufwa ya zole.+15 Diaka, konso muntu yina bo sonikaka ve zina na yandi na mukanda ya luzingu,+ bo losaka yandi na dizanga ya tiya.+

robotstxt: allowed

filter: keep


text:
ZINGILA MU BUKLISTO
Landakana Ndyatulu yi Klisto mu Khambu Kuntatuka
Yesu wutubikila kifwani tufweti landakana, dedi mu thangu tumvyokila mu zithotolo voti mu ziphasi. (1 Petelo 2:21-23) Kheti bamfinga, Yesu kasa vutudila ko, kheti mu thangu kavyokila mu ziphasi. (Malako 15:29-32) Mbi binsadisa kukindama? Nandi wutomba kuvanga luzolo lu Yave. (Yoane 6:38) Nandi mvandi wuba Yindulanga ‘mayangi momo maba kuntwal’andi.’—Ebeleo 12:2.
Mambu mbi tulenda vanga mu thangu bankaka bakutuvweza mu kibila ki kiminu kitu? Baklisto bakyedika bavutulanga ko ‘mambi mu mambi.’ (Loma 12:14, 17) Bo befu tunlandakana phila Klisto kakindimina mu ziphasi, tulenda mona mayangi kibila twidi mu kuvanga luzolo lu Nzambi.—Matai 5:10-12; 1 Petelo 4:12-14.
TALANU VIDEO DIZINA DI YAVE DIAWU DILUTIDI NKINZA, BOSI VANA MIMVUTU MI BYUVU BINLANDAKANA:
Bwidi khomba Potzinger * kasadila bumbote thangu bo kaba mu kibwangu kizibama ki buloku?
Ziphasi mbi khomba Potzinger ayi nkyeto’andi bamonikina mu thangu baba mu buloku?
Mbi biba sadisa kukindama?
^ Lut. 6 Dizina beni mvandi ba ditedilanga Poetzinger.


text:
1/ GOMA: Divula Ocha me tadisa nkakalakani kele na luzingu ya ba mitinni mvita na Rutshuru kuna na kizunga Nord Kivu;
2/ BUANIA: Bima mingi me manisaka kubeba to kuluta ntangu ya kusadila yau ke tekama na ba magasins mpe ba nzandu ya kele na kizunga Ituri , bima ina kele kigonsa sambu na luzingu ya nkangu;
3/ MBANDAKA: ONG APEE que lomba ba bikidila bana makumi zole na sambanu ina ba kangaka na boloko ya mbandaka nkatu kusambisa bau na nima yabilumbu mingi ya kukangama na boloko./sites/default/files/2022-06/23062022-p-k-journalkikongosoir.mp3


text:
KULONGUKA BIBLIA TI MBANGI MOSI YA YEHOWA
Zinga Mvula na Mvula!
Kulonguka yai ya Biblia kele ya mpamba. Na kulonguka yango, nge ta baka bamvutu na bangiufula yai:
Inki mutindu mono lenda vanda na kiese na luzingu?
Keti kilumbu kele mambi mpi bampasi ta mana?
Keti mono ta mona diaka bantu ya mono vandaka kuzola ya me fwaka?
Keti Nzambi ke tudilaka mono kibeni dikebi?
Inki mutindu mono lenda samba sambu Nzambi kuwa mono?
Kulonguka Kele ya Mpamba
Nge ta longuka mambu yonso kukonda kufuta mbongo. Nge ta baka mpi mukanda Zinga Mvula na Mvula! kukonda kufuta mbongo. Beto lenda pesa nge mpi Biblia kukonda nde nge futa mbongo kana nge kele na mfunu na yo.
Na Kisika ya Nge Me Zola
Longuka ti longi na nge kimuntu-kimuntu to na nzila ya apareyi na ntangu mpi na kisika yina me fwana sambu na nge.
Beto Ta Landa Ve Kulonguka ti Nge na Ngolo
Nge lenda zenga kulonguka konso ntangu yina, beto ta kanga ve sambu na kumanisa mukanda.
Kulonguka yango ke salamaka inki mutindu?
Longi na nge ta sadisa nge na kulonguka mambu yina Biblia ke longaka. Beno ta longukaka dilongi mosi-mosi. Kulonguka Biblia na nzila ya mukanda Zinga Mvula na Mvula! ta sadisa nge malembe-malembe na kuzaba mambu yina kele na Biblia mpi mambote yina yo lenda natila nge. Sambu na kuzaba mambu ya nkaka, tala video yai na lweka to baka bamvutu na bangiufula yai bantu ke kudiyulaka mingi na yina me tala kulonguka yango.
Keti nge ke zola kumona na bunkufi mambu ya kele na mukanda yango?
Losa disu na malongi ya luyantiku ya kulonguka yango.
Keti nge ke zola kumeka?
Bweta awa na nsi sambu nge yidika manaka na nge ya kulonguka Biblia.


text: 17 Bantu ya Filistia+ vukisaka basoda* na bo sambu na bitumba. Bo vukanaka na Soko,+ yina kele na ntoto ya Yuda, mpi bo salaka camp na bo na kati-kati ya Soko ti Azeka,+ na Efesi-damimi.+2 Saule ti bantu ya Izraele vukanaka mpi salaka camp na Muwanda* ya Ela,+ mpi bo yilamaka sambu na bitumba sambu na kukutana ti bantu ya Filistia.3 Bantu ya Filistia vandaka na zulu ya ngumba na ndambu mosi, mpi bantu ya Izraele vandaka na zulu ya ngumba na ndambu yina ya nkaka, mpi muwanda vandaka na kati-kati na bo.4 Ebuna muntu mosi ya ngolo basikaka na bacamp ya bantu ya Filistia; zina na yandi Goliati,+ yandi katukaka na Gati,+ mpi yandi vandaka nda kiteso ya bametre tatu.*5 Yandi vandaka ti mpu ya kwivre na ntu na yandi, mpi yandi vandaka kulwata kinkutu ya kibende yina bo salaka ti manzanza ya fioti-fioti ya bibende. Kilo ya kinkutu yina ya kwivre+ vandaka bashekele 5 000.*6 Yandi vandaka ti bitaninu ya kwivre na makulu na yandi mpi ti dikonga ya kwivre+ na mukongo na yandi.7 Nti ya dikonga na yandi vandaka bonso nti ya bo ke tungilaka bilele,+ mpi kilo ya kibende ya dikonga na yandi vandaka bashekele 600;* muntu yina ke natilaka yandi kitaninu vandaka kutambula na ntwala na yandi.8 Ebuna yandi telamaka mpi bingaka ndonga ya bitumba ya Izraele+ mpi tubilaka bo nde: “Sambu na nki beno me basika mpi me yilama sambu na bitumba? Am Keti mono kele ve Mufilistia, mpi keti beno kele ve bansadi ya Saule? Beno sola muntu mosi, mpi yandi kwisa kunwana ti mono.9 Kana yandi kuka kunwana ti mono mpi kufwa mono, beto ta kuma bansadi na beno. Kansi, kana mono nunga yandi mpi kufwa yandi, beno ta kuma bansadi na beto mpi beno ta sadila beto.”10 Mufilistia yina tubaka diaka nde: “Mono ke sosila* ndonga ya bitumba ya Izraele+ bubu yai. Beno pesa mono muntu mosi, mpi bika beto nwana bitumba!”11 Ntangu Saule ti Izraele ya mvimba waka mambu yina Mufilistia yina tubaka, bo kumaka kutekita mpi bo waka boma mingi.12 Davidi vandaka mwana ya muntu mosi ya Efrata,+ na Betelemi+ ya Yuda, zina na yandi Yese,+ yina vandaka ti bana-babakala nana+ mpi yandi vandaka mununu na bilumbu ya Saule.13 Bana na yandi tatu ya bambuta landaka Saule na bitumba.+ Bazina ya bana na yandi tatu yina kwendaka na bitumba vandaka Eliabi+ mwana ya ntete, Abinadabi+ mwana ya zole, mpi Shamah+ mwana ya tatu.14 Davidi vandaka leke na bo,+ mpi bana tatu yina ya bambuta landaka Saule.15 Davidi vandaka kukwenda na Saule mpi kuvutuka sambu na kukeba mameme+ ya tata na yandi na Betelemi.16 Na ntangu yina, Mufilistia yina vandaka kubasika na ntwala mpi kutelama konso suka mpi konso nkokila bilumbu 40.17 Ebuna Yese tubilaka mwana na yandi Davidi nde: “Pardo, baka efa* yai ya mbuma ya kukalanga mpi mampa kumi yai, natila bampangi na nge nswalu na camp.18 Natila mfumu ya mafunda bitini kumi yai ya fromaze;* diaka, nge fwete sosa mpi kuzaba kana bampangi na nge kele mbote, ebuna kwisa kunata kidimbu yina ke monisa nde bo kele mbote.”19 Bo vandaka ti Saule mpi bantu yonso ya nkaka ya Izraele na Muwanda* ya Ela,+ bo vandaka kunwana ti bantu ya Filistia.+20 Yo yina Davidi telamaka na suka-suka mpi bikaka muntu mosi sambu na kukeba mameme; na nima yandi bakaka bima mpi kwendaka mutindu Yese songaka yandi. Ntangu yandi kotaka na kati ya camp, basoda vandaka kubasika sambu na kukwenda na kisika ya bitumba, bo ke tula milolo ya bitumba.21 Bantu ya Izraele ti bantu ya Filistia yilamaka na mpila nde ndonga mosi ya bitumba vandaka kutalana ti ndonga ya nkaka ya bitumba.22 Na mbala mosi Davidi bikisaka bima na yandi na muntu yina vandaka kukeba bima mpi kwendaka ntinu na kisika ya bitumba. Ntangu yandi kumaka, yandi yantikaka kuyula kana bampangi na yandi vandaka mbote.+23 Ntangu Davidi vandaka kusolula ti bo, Mufilistia mosi ya ngolo na zina ya Goliati,+ yina katukaka na Gati kwisaka. Yandi basikaka na ndonga ya bitumba ya bantu ya Filistia, mpi yandi tubaka mambu yina yandi tubaka ntete,+ ebuna Davidi waka yandi.24 Ntangu bantu yonso ya Izraele monaka yandi, bo tinaka yandi, bo ke tekita.+25 Bantu ya Izraele vandaka kutuba nde: “Keti beno me mona muntu yina ke kwisa? Yandi ke kwisa sambu na kusosila* Izraele.+ Ntotila ta pesa kimvwama ya mingi na muntu yina ta fwa yandi, yandi ta pesa yandi mwana na yandi ya nkento,+ mpi nzo ya tata na yandi ta futaka diaka ve mpaku na Izraele.”26 Davidi yantikaka kutubila bantu yina telamaka pene-pene na yandi nde: “Bo ta sala nki na muntu yina ta fwa Mufilistia yina mpi ta katula nsoni na Izraele? Sambu Mufilistia yai ya bo me yotisaka ve kele nani sambu yandi sosila* ndonga ya bitumba ya Nzambi ya moyo?”+27 Ebuna bantu songaka yandi kaka mambu yina bo tubaka ntete: “Yai mambu yina bo ta sala muntu yina ta fwa yandi.”28 Ntangu mbuta na yandi Eliabi+ waka yandi ke solula ti bantu yina, yandi wilaka Davidi makasi mpi tubaka nde: “Sambu na nki nge me kwisa kukulumuka? Nge me bikisa mwa mameme yina na ntoto-makanga ti nani?+ Mono me zaba mbote lulendo na nge mpi bangindu ya mbi ya ntima na nge; nge me kulumuka kaka sambu na kukwisa kutala bitumba.”29 Ebuna Davidi tubaka nde: “Mono me sala nki ntangu yai? Mono me yula kaka ngiufula!”30 Yandi bikaka yandi mpi kwendaka na muntu ya nkaka ebuna yandi yulaka kaka mambu yina yandi yulaka ntete,+ mpi bantu pesaka yandi mvutu yina bo pesaka yandi ntete.+31 Bantu ya nkaka waka mambu yina Davidi tubaka mpi bo kwendaka kuzabisa yo na Saule. Ebuna Saule tindaka bantu sambu na kubinga yandi.32 Davidi tubilaka Saule nde: “Muntu mosi ve kulemba nitu* sambu na yandi. Nsadi na nge ta kwenda mpi ta nwana ti Mufilistia yina.”+33 Kansi Saule tubilaka Davidi nde: “Nge ta kuka ve kunwana ti Mufilistia yina, sambu nge kele ntete mwana,+ mpi yandi kele soda* katuka kileke na yandi.”34 Ebuna Davidi tubilaka Saule nde: “Nsadi na nge kumaka ngungudi ya bitwisi ya tata na yandi, ebuna ntambu+ kwisaka, urse mpi kwisaka, mpi konso mbisi kangaka dimeme mosi na kimvuka ya mameme.35 Mono landaka yo, mono fwaka yo, mpi mono gulusaka dimeme na munoko na yo. Ntangu yo balukilaka mono, mono kangaka yo na mandefo* na yo, mono bulaka yo, mpi mono fwaka yo.36 Nsadi na nge fwaka ntambu ti urse, mpi Mufilistia yai ta kuma bonso mosi na kati na yo, sambu yandi me sosila* bandonga ya bitumba ya Nzambi ya moyo.”+37 Davidi yikaka nde: “Yehowa, yina gulusaka mono na manzungulu ya ntambu mpi ya urse, yandi muntu ta gulusa mono na maboko ya Mufilistia yai.”+ Ebuna Saule tubilaka Davidi nde: “Kwenda, mpi bika nde Yehowa kuvanda na nge.”38 Saule lwatisaka Davidi bilele na yandi. Yandi lwatisaka yandi mpu ya kwivre na ntu, na nima yandi lwatisaka yandi kinkutu ya kibende.39 Ebuna Davidi bakaka mbele na yandi ya bitumba, kangisaka yo na bilele na yandi, mpi mekaka kutambula kansi yandi kukaka ve, sambu yandi me yikanaka ve ti yo. Davidi tubilaka Saule nde: “Mono ke kuka ve kutambula ti bima yai, sambu mono me yikanaka ve ti yo.” Yo yina yandi katulaka yo.40 Na nima, yandi bakaka nti na yandi na diboko mpi solaka matadi tanu ya butesi na lweka ya masa,* mpi tulaka yo na poshi ya saki na yandi ya bangungudi, mpi yandi simbaka lanse+ na yandi na diboko. Ebuna yandi yantikaka kukwenda pene-pene ya Mufilistia yina.41 Mufilistia yina vandaka kaka kukwisa pene-pene ya Davidi, mpi muntu ya ke natilaka yandi kitaninu vandaka na ntwala na yandi.42 Ntangu Mufilistia yina talaka mpi monaka Davidi, yandi sekaka yandi mpi vwezaka yandi sambu yandi vandaka kaka leke mosi ya mbwaki mpi ya kitoko.+43 Yo yina yandi tubilaka Davidi nde: “Keti mono kele mbwa,+ sambu nge kwisila mono ti banti?” Ebuna Mufilistia yina singaka Davidi na zina ya banzambi na yandi.44 Yandi tubilaka Davidi nde: “Kwisa awa, ebuna mono ta pesa nsuni na nge na bandeke ya zulu mpi na bambisi ya mfinda.”45 Davidi vutudilaka yandi nde: “Nge ke kwisila mono ti mbele ya bitumba, ti dikonga ya nene mpi ya fioti,+ kansi mono ke kwisila nge na zina ya Yehowa ya makesa,+ Nzambi ya ndonga ya bitumba ya Izraele, yina nge me sosila.*+46 Bubu yai kibeni Yehowa ta pesa nge na maboko na mono,+ mona ta fwa nge, mpi ta zenga ntu na nge; mpi bubu yai mono ta pesa bamvumbi ya camp ya bantu ya Filistia na bandeke ya zulu mpi na bambisi ya mfinda; ebuna bantu ya ntoto ya mvimba ta zaba nde kele ti Nzambi mosi na Izraele.+47 Mpi bantu yonso yina me vukana awa* ta zaba nde Yehowa ke gulusaka+ ve ti mbele ya bitumba to dikonga, sambu bitumba kele ya Yehowa,+ mpi yandi ta pesa beno yonso na maboko na beto.”+48 Ebuna Mufilistia yina telamaka mpi pusanaka malembe-malembe sambu na kukutana ti Davidi, kansi Davidi kwendaka ntinu na ndambu ya ndonga ya bitumba sambu na kukutana ti yandi.49 Davidi kotisaka diboko na saki na yandi mpi bakaka ditadi mosi mpi losaka yo na lanse. Yandi bulaka Mufilistia yina na mbunzu, mpi ditadi kotaka na mbunzu na yandi, ebuna yandi fukamaka luse na ntoto.+50 Na mutindu yina Davidi nungaka Mufilistia yina ti lanse mpi ditadi; yandi bulaka yandi mpi fwaka yandi, ata Davidi vandaka ve ti mbele ya bitumba na maboko na yandi.+51 Davidi kwendaka ntinu mpi telamaka na zulu na yandi. Ebuna yandi bakaka mbele ya bitumba+ ya Mufilistia yina mpi basisaka yo na poshi na yo, mpi zengaka yandi ntu ti yo sambu na kuzikisa nde yandi me fwa kibeni. Ntangu bantu ya Filistia monaka nde muntu na bo ya ngolo me fwa, bo tinaka.+52 Yo yina bantu ya Izraele ti bantu ya Yuda telamaka, ebuna bo tulaka milolo mpi landaka bantu ya Filistia na nzila ya mvimba katuka na muwanda+ tii na bakielo ya Ekroni,+ mpi bamvumbi ya bantu ya Filistia lalaka na nzila yantika na Shaarayimi+ tii na Gati mpi tii na Ekroni.53 Ntangu bantu ya Izraele vutukaka na nima ya kulanda bantu ya Filistia ti lukanu ya ngolo, bo botulaka bima na bacamp na bo.54 Ebuna Davidi bakaka ntu ya Mufilistia yina mpi nataka yo na Yeruzalemi, kansi yandi tulaka binwaninu ya Mufilistia yina na tenta na yandi.+55 Ntangu Saule monaka Davidi ke basika sambu na kukutana ti Mufilistia yina, yandi yulaka Abnere+ mfumu ya basoda nde: “Abnere, mwana-bakala yai+ kele mwana ya nani?” Abnere vutulaka nde: “O ntotila, ya kieleka mutindu nge kele na luzingu,* mono me zaba ve!”56 Ntotila tubaka nde: “Sosa kuzaba kana leke yai kele mwana ya nani.”57 Yo yina, ntangu Davidi vutukaka, na nima ya kufwa Mufilistia yina, Abnere bakaka yandi mpi nataka yandi na ntwala ya Saule, ti ntu ya Mufilistia yina+ na maboko.58 Ebuna Saule tubilaka yandi nde: “Mwana-bakala yai, nge kele mwana ya nani?” ebuna Davidi tubaka nde: “Mwana ya nsadi na nge Yese+ muntu ya Betelemi.”+


text: 10 O nzo ya Izraele, beno wa mambu yina Yehowa me tubila beno.2 Yehowa ke tuba nde:“Beno longuka ve nzila ya makanda,+Mpi beno tekita ve na boma sambu na bidimbu ya zuluSambu makanda ke tekita na boma sambu na yo.+3 Sambu binkulu ya bantu kele luvunu.*Yo kele kaka nti ya mfinda yina bo me zenga,Yina muntu ya ke salaka kisalu ya maboko me yidika na maboko na yandi ti kisadilu* na yandi.+4 Bo ke kumisa yo kitoko ti arza mpi wolo+Na nima bo ke kangisa yo na marto mpi minsonso sambu yo bwa ve.+5 Bonso kima ya bo ke tulaka na bilanga ya konkombre sambu na kutinisa bandeke, yo ke tubaka ve;+Bo fwete nata yo, sambu yo ke tambulaka ve.+Beno wa yo boma ve, sambu yo lenda sala beno mbi ve,Yo lenda sala beno mpi ve ata kima mosi ya mbote.”+6 Muntu mosi ve kele bonso nge, O Yehowa.+Nge kele nene, zina na nge kele nene mpi ngolo.7 Nani ta wa nge boma ve, O Ntotila ya makanda,+ sambu yo me fwana;Sambu, na kati ya bantu yonso ya mayele ya makanda mpi na kati ya bimfumu na bo yonso,Kele ve ata ti muntu mosi yina kele bonso nge.+8 Bo yonso me konda mayele mpi bo kele bazoba.+Malongi yina me katuka na nti kele luvunu ya nene.*+9 Bo ke nata manzanza ya arza katuka na Tarsisi+ mpi wolo katuka na Ufazi,Kisalu ya muntu yina ke salaka bisalu ya maboko mpi kisalu ya maboko ya muntu yina ke salaka bima ya bibende.Bilele na yo kele nsinga ya ble mpi lene ya mbwaki-ble.Bantu yina me zaba kisalu mbote bantu me salaka yo yonso.10 Kansi Yehowa kele kibeni Nzambi.Yandi kele Nzambi ya moyo+ mpi Ntotila ya kukonda nsuka.+Ntoto ta nikana+ sambu na makasi na yandi,Mpi dikanda mosi ve ta kanga ntima na makasi na yandi.11 * Nge fwete tubila bo nde:“Banzambi yina salaka ve zulu ti ntotoTa fwa na ntoto mpi na nsi ya zulu yai.”+12 Yandi Muntu salaka ntoto na ngolo na yandi,Muntu yina na mayele na yandi+ tulaka ngolo ntoto ya ke butakaMpi yina tandulaka zulu na mayele na yandi ya kubakisa mambu.+13 Ntangu yandi ke salaka nde ndinga na yandi kuwakana,Bamasa yina kele na zulu ke kumaka kisaka-saka,+Mpi yandi ke salaka nde matuti* kutombuka katuka na nsuka ya ntoto.+Yandi ke basisaka nzasi* sambu na mvula,Mpi yandi ke basisaka mupepe na banzo na yandi ya kubumbila bima.+14 Konso muntu ke sala mambu na buzoba mpi kukonda nzayilu.Konso muntu ya ke salaka bima ya bibende ta wa nsoni sambu na kiteki;+Sambu kiteki na yandi ya kibende* kele luvunu,Mpi yo kele na mpema* ve na kati na yo.+15 Yo kele luvunu,* kisalu ya bo fwete seka.+Ntangu kilumbu ya kupesa yo ndola ta lunga, yo ta fwa.16 Dikabu ya Yakobi kele ve bonso bima yina,Sambu yandi Muntu salaka bima yonso,Mpi Izraele kele nti ya dikabu na yandi.+Zina na yandi Yehowa ya makesa.+17 Lokuta bita na nge na ntoto,O nkento yina ke zinga na kisika ya bo me ziunga.18 Sambu Yehowa ke tuba nde:“Tala, ntangu yai+ mono ke losa bantu na nganda ya insi yai,Mpi mono ta monisa bo mpasi.”19 Mawa na mono sambu na kubukana na mono!+Mputa na mono lenda beluka ve.Mpi mono tubaka nde: “Ya kieleka, yai maladi na mono, mpi mono fwete kangila yo ntima.20 Tenta na mono me fwaka, mpi bansinga ya tenta na mono me zengana-zenganaka.+Bana na mono me bikisaka mono mpi bo kele diaka ve.+Muntu ve me bikala sambu na kutandula tenta na mono mpi kutedimisa bilele ya tenta na mono.21 Sambu bangungudi me sala mambu na buzoba,+Mpi bo me yula ve Yehowa.+Yo yina bo me sala ve mambu ti mayele ya kubakisa mambu mbote-mbote,Mpi bitwisi na bo yonso me panzanaka.”+22 Beno wa! Nsangu! Yo ke kwisa!Makelele ya kututa ya ngolo yina ke katuka na insi ya nordi,+Sambu na kubikisa bambanza ya Yuda mpamba, kisika yina bambwa ya nseke ke lalaka.+23 O Yehowa, mono me zaba mbote nde nzila ya muntu kele ve ya yandi.Muntu yina ke tambula kele ve ti kiyeka ya kutwadisa kitambi na yandi mosi.+24 O Yehowa, sungika mono mutindu nge ke mona nde yo me fwana,Kansi na makasi na nge ve,+ sambu nge fwa mono ve.+25 Monisa makasi na nge na makanda yina me zaba nge ve+Mpi na mabuta yina ke bingaka ve zina na nge.Sambu bo me dia Yakobi,+Ee, bo me dia yandi tii kuna bo me manisa yandi,+Mpi bo me bikisa insi na yandi mpamba.+


text: 33 Ndinga ya Yehowa kwisilaka Yeremia na mbala ya zole, ntangu bo vandaka kaka me kanga yandi na Kibansala ya Bankengidi,+ nde:2 “Yai mambu Yehowa Muntu yina salaka ntoto ke tuba, Yehowa yina salaka yo mpi tulaka yo ngolo; zina na yandi Yehowa,3 ‘Binga mono, ebuna mono ta ndima mpi ta songa nge na luzolo yonso mambu ya nene mpi ya nge lenda bakisa ve yina nge me zabaka ve.’”+4 “Sambu yai mambu yina Yehowa Nzambi ya Izraele ke tuba sambu na banzo ya mbanza yai mpi banzo ya bantotila ya Yuda yina bo me bwisa sambu na mwa bangumba ya ntoto ya bo me tula sambu na kunwanisa yo mpi sambu na mbele ya bitumba,+5 mpi sambu na bantu yina ke kwisa sambu na kunwana ti bantu ya Kaldea, mpi ke fulusa kisika yai ti bamvumbi ya bantu yina mono fwaka na makasi na mono mpi na nganzi na mono, bantu yina mambi na bo me pusa mono na kubumba luse na ntwala ya mbanza yai:6 ‘Mono ke sala nde yandi kuma diaka mbote mpi mono ke belula yandi,+ ebuna mono ta belula bo, mono ta pesa bo ngemba mingi ti kieleka mingi.+7 Mono ta vutula bantu ya Yuda yina kwendaka na kimpika ti bantu ya Izraele yina kwendaka na kimpika,+ mpi mono ta tunga bo mutindu mono salaka na luyantiku.+8 Mono ta katula bo mvindu ya makambu yonso ya bo nataka sambu na masumu yina bo salaka na ntwala na mono,+ mpi mono ta lolula makambu yonso ya bo nataka sambu na masumu mpi mambu ya mbi yina bo salaka na ntwala na mono.+9 Sambu na mono yandi ta kuma zina ya kiese, lukumu, mpi kitoko na ntwala ya makanda yonso ya ntoto yina ta wa nsangu ya bumbote yonso ya mono ta monisila bo.+ Bo ta wa boma ya ngolo mpi bo ta tekita+ sambu na bumbote yonso yina mono ta monisila yandi mpi ngemba yonso yina mono ta pesa yandi.’”+10 “Yehowa ke tuba nde: ‘Na kisika yai ya beno ta tuba nde yo kele ntoto ya mpamba, ya me konda bantu mpi bitwisi, na bambanza ya Yuda mpi na babala-bala ya Yeruzalemi yina kele mpamba, kukonda bantu, bantu yina ke zinga kuna, to bitwisi, kuna bo ta wa diaka11 makelele ya kuyangalala mpi milolo ya kiese,+ ndinga ya bakala yina ke kwela mpi ndinga ya nkento yina ke kwela, ndinga ya bantu yina ke tuba nde: “Beno pesa Yehowa ya makesa matondo, sambu Yehowa kele mbote;+ zola na yandi ya kwikama ke zingaka kimakulu!”’+“‘Bo ta nata makabu ya kupesa matondo na nzo ya Yehowa,+ sambu mono ta vutula bantu ya insi yai yina kwendaka na kimpika, bonso na luyantiku,’ Yehowa muntu ke tuba.”12 “Yehowa ya makesa ke tuba nde: ‘Na ntoto yai ya mpamba, ya me konda bantu mpi bitwisi, mpi na bambanza na yo yonso, kuna banseke ta vanda diaka sambu bangungudi kupemisa bitwisi na bo.’+13 “‘Na bambanza ya ntoto ya bangumba, na bambanza ya bansi yina kele na ndambu ya nsi, na bambanza ya sudi, na ntoto ya Benyamini, na bisika yina kele na nziunga ya Yeruzalemi,+ mpi na bambanza ya Yuda,+ bitwisi ta luta diaka na nsi ya maboko ya muntu yina ke tangaka yo,’ Yehowa muntu ke tuba.”14 “‘Tala! Bilumbu ke kwisa,’ Yehowa muntu me tuba, ‘ntangu mono ta lungisa lusilu ya mbote yina mono salaka sambu na nzo ya Izraele mpi nzo ya Yuda.+15 Na bilumbu yina mpi na ntangu yina, mono ta basisila Davidi lutangu ya lunungu,*+ mpi yandi ta sambisa mambu na lunungu na insi yai.+16 Na bilumbu yina bo ta gulusa Yuda+ mpi Yeruzalemi ta zinga na lutaninu.+ Yai mutindu bo ta binga yandi: Yehowa Kele Lunungu na Beto.’”+17 “Sambu Yehowa ke tuba nde: ‘Ntangu yonso yo ta vandaka ti muntu mosi ya dibuta ya Davidi yina ta vandaka na kiti ya kimfumu ya nzo ya Izraele,+18 mpi banganga-nzambi yina kele Balevi ta konda ve kuvanda ti muntu mosi yina ta telama na ntwala na mono sambu na kupesa makabu ya mvimba ya kuyoka, sambu na kuyoka makabu ya mbuma, mpi sambu na kupesa bimenga.’”19 Ebuna ndinga ya Yehowa kwisilaka diaka Yeremia nde:20 “Yehowa ke tuba nde, ‘Kana beno kuka kufwa kuwakana na mono ya me tala mwini mpi kuwakana na mono ya me tala mpimpa, sambu na kukanga mwini ti mpimpa nzila sambu yo kwisa ve na ntangu na yo,+21 na ntangu yina, kuwakana na mono ti nsadi na mono Davidi lenda fwa,+ na mpila nde yandi vanda ve ti mwana yina ke yala bonso ntotila na kiti ya kimfumu na yandi,+ mpi yo kele mutindu mosi sambu na kuwakana na mono ti banganga-nzambi yina kele Balevi, bansadi na mono.+22 Kaka mutindu bo lenda tanga ve makesa ya zulu mpi bo lenda tesa ve zelo ya nzadi-mungwa, mutindu mosi mpi mono ta kumisa mingi bana* ya nsadi na mono Davidi mpi Balevi yina ke sadilaka mono.’”23 Ebuna ndinga ya Yehowa kwisilaka diaka Yeremia nde:24 “Keti nge me wa ve mambu yina bantu yai ke tuba, ‘Yehowa ta buya mabuta zole yina yandi solaka’? Bo ke sadila bantu na mono mambu kukonda luzitu, mpi bo ke baka bo diaka ve bonso dikanda.25 “Yehowa ke tuba nde: ‘Ya kieleka, kaka mutindu mono me tulaka kuwakana na mono ya me tala mwini ti mpimpa,+ bansiku ya zulu mpi ya ntoto,+26 mutindu mosi mpi mono ta buya ve ata fioti bana* ya Yakobi mpi ya nsadi na mono Davidi, sambu na kubaka ve na kati ya bana* na yandi bamfumu sambu bo yala bana* ya Abrahami, ya Izaki, mpi ya Yakobi. Sambu mono ta vutula bantu na bo yina kwendaka na kimpika+ mpi mono ta wila bo mawa.’”+


text: 25 O Yehowa, nge kele Nzambi na mono.Mono ke pesa nge nkembo, mono ke kumisa zina na nge,Sambu nge me sala mambu ya kuyituka,+Mambu yina nge kanaka* katuka bantangu ya ntama,+Na kwikama,+ na mutindu ya me fwana na kutula ntima.2 Sambu nge me kumisa mbanza kita ya matadi,Mpi nge me kumisa bwala ya kele ti bibaka ya ngolo mayumbu.Nzo-zulu ya munzenza kele diaka ve mbanza;Bo ta tungaka yo diaka ve.3 Yo yina bantu ya ngolo ta pesa nge nkembo;Mbanza ya makanda ya nku ta wa nge boma.+4 Sambu nge me kuma kisika ya ngolo ya lutaninu sambu na muntu ya kukonda mfunu,Kisika ya ngolo ya lutaninu sambu na nsukami na ntangu na yandi ya mpasi,+Kisika ya kutina mvula ya mupepe ya ngolo,Mpi madidi sambu na mwini.+Ntangu mupepe ya bamfumu ya nku ke vandaka bonso mvula ya mupepe ya ngolo ya ke bula na kibaka,5 Bonso mwini na ntoto ya kuyuma,Nge ke lembikaka mavwanga ya banzenza.Mutindu kivudi ya dituti ke lembikaka mwini,Mutindu mosi mpi, bo me sukisa nkunga ya bamfumu ya nku.6 Na ngumba+ yai, Yehowa ya makesa ta sadila bantu yonsoNkinsi mosi ya madia ya mbote,+Nkinsi mosi ya vinu ya mbote,*Ya madia ya mbote ya kufuluka ti nluka,Ya vinu ya mbote, ya bo me yungula.7 Na ngumba yai, yandi ta katula* lele ya bo ke fikaka bamvumbi yina ke fika bantu yonsoMpi lele ya kufika yina bo me tunga na zulu ya makanda yonso.8 Yandi ta mina* lufwa kimakulu,+Mpi Yehowa Mfumu ya Kuluta Nene ta kusula mansanga na baluse yonso.+Yandi ta katula nsoni ya bantu na yandi na ntoto ya mvimba,Sambu Yehowa yandi mosi muntu me tuba yo.9 Na kilumbu yina, bo ta tuba nde:“Tala! Yai kele Nzambi na beto!+Beto me tula kivuvu na yandi,+Ebuna yandi ta gulusa beto.+Yai kele Yehowa!Beto me tula kivuvu na yandi.Bika beto vanda na kiese mpi beto yangalala na luguluku yina ke katuka na yandi.”+10 Sambu diboko ya Yehowa ta bikala na zulu ya ngumba yai,+Mpi bo ta niata Moabi na kisika na yo+Bonso matiti ya kuyuma ya bo ke niata na kita mosi ya nsasa.11 Yandi ta tandula maboko na yandi sambu na kubula yoMutindu muntu yina ke kasa ke tandulaka maboko na yandi sambu na kukasa,Mpi yandi ta kulumusa lulendo+ na yoNa mutindu yandi ke bula maboko na yandi mbote.12 Mbanza ya ngolo, ti bibaka na nge ya nda ya lutaninu,Yandi ta bwisa yo;Yandi ta bwisa yo na ntoto, na mfututu kibeni.


text: 6 Na mvula yina ntotila Uziya fwaka,+ mono monaka Yehowa me vanda na kiti mosi ya kimfumu ya nda mpi ya kunanguka,+ mpi bansongi ya mvwela na yandi fulusaka tempelo.2 Baserafe vandaka me telama na zulu na yandi; konso serafe vandaka ti mapapu sambanu. Konso serafe* fikaka luse na yandi ti mapapu zole, mpi fikaka makulu na yandi ti mapapu zole, mpi konso serafe vandaka kupumbuka-pumbuka ti mapapu zole.3 Mosi vandaka kubinga ya nkaka nde:“Yehowa ya makesa+ kele santu, santu, santu.Ntoto ya mvimba me fuluka ti nkembo na yandi.”4 Makelele yina* nikisaka bakielo, mpi nzo fulukaka ti midinga.+5 Ebuna mono tubaka nde: “Mawa na mono!Imene sambu na mono,*Sambu mono kele muntu yina kele ti bikobo ya mvindu,Mpi mono ke zinga na kati ya bantu ya kele ti bikobo ya mvindu;+Sambu meso na mono me mona Ntotila, Yehowa ya makesa yandi mosi!”6 Ebuna, serafe mosi pumbukaka mpi kwisaka na mono, mpi na diboko na yandi, yandi vandaka ti dikala ya tiya+ yina yandi bakaka na mesa-kimenga+ ti bapense.7 Yandi simbaka munoko na mono mpi tubaka nde:“Tala! Yo me simba bikobo na nge.Kifu na nge me katukaMpi bo me fika disumu na nge.”8 Ebuna mono waka ndinga ya Yehowa ke tuba nde: “Nani mono ta tinda, mpi nani ta kwenda sambu na beto?”+ Mpi mono tubaka nde: “Mono yandi yai! Tinda mono!”+9 Yandi vutulaka nde, “Kwenda, mpi tubila bantu yina nde:‘Beno ta wa mbala na mbala,Kansi beno ta bakisa ve;Beno ta mona mbala na mbala,Kansi beno ta baka ve nzayilu.’+10 Sala nde ntima ya bantu yai kukuma ngolo,+Sala nde makutu na bo kuwa ve,+Mpi kanga meso na bo,Sambu bo mona ve ti meso na boMpi bo wa ve ti makutu na bo,Sambu ntima na bo kubakisa veMpi bo vutuka ve ebuna bo beluka.”11 Ebuna mono tubaka nde: “O Yehowa, tii nki ntangu?” Yandi tubaka nde:“Tii kuna bambanza ta bikala mayumbu kukonda bantu ya ke zinga kuna,Banzo ta konda bantu,Mpi insi ta bikala mayumbu mpi mpamba;+12 Tii kuna Yehowa ta katula bantu mpi ta nata bo ntama,+Mpi mayumbu ya insi ta yalumuka kibeni.13 “Kansi na kati na yo, yo ta vanda kaka ti ndambu mosi na kati ya bandambu kumi, mpi bo ta yoka yo diaka, bonso nti mosi ya nene mpi bonso nti ya bo ke bingaka shene, yina kisina na yo ke bikalaka kana bo zenga yo; nkuna* ya santu ta vanda kisina na yo.”


text: 24 Kansi na kilumbu ya ntete ya mposo, bo kwisaka na maziamu* na suka-suka kibeni, bo nataka bima ya nsudi ya kitoko yina bo yidikaka.+2 Kansi bo kutaka bo me katula ditadi na maziamu,*+3 mpi ntangu bo kotaka, bo monaka ve mvumbi ya Mfumu Yezu.+4 Ntangu bo kumaka kisaka-saka sambu na diambu yai, babakala zole yina vandaka ti bilele ya ke ngenga kwisaka kutelama pene-pene na bo.5 Bankento yina waka boma mpi bo tulaka luse na ntoto, yo yina babakala yina tubilaka bo nde: “Sambu na nki beno ke sosa muntu ya luzingu na kati ya bafwa?+6 Yandi kele awa ve, kansi yandi me futumuka. Beno yibuka mambu yina yandi songaka beno ntangu yandi vandaka ntete na Galilea,7 nde bo fwete pesa Mwana ya muntu na maboko ya bantu ya masumu, nde bo fwete fwa yandi na zulu ya nti, mpi nde yandi fwete futumuka na kilumbu ya tatu.”+8 Ebuna bo yibukaka mambu yina yandi tubaka;+9 bo katukaka na maziamu* mpi bo kwendaka kuzabisa mambu yai yonso na bantumwa Kumi na Mosi mpi na bantu yonso ya nkaka.+10 Yo vandaka Maria ya Magdala, Yoana, mpi Maria mama ya Yakobo. Diaka, bankento ya nkaka yina vandaka ti bo vandaka kuzabisa bantumwa mambu yai.11 Kansi, bo monaka mambu yai bonso mambu ya mpamba, mpi bo kwikilaka ve bankento yina.12 Kansi Piere telamaka, yandi kwendaka ntinu na maziamu,* yandi niekaka, yandi talaka mpi monaka kaka bilele ya lino. Yo yina yandi vutukaka, mpi yandi vandaka kuyituka mambu yina bwaka.13 Kansi kaka na kilumbu yina, bantu zole na kati na bo vandaka kukwenda na bwala mosi, zina na yo Emausi, yina vandaka na kitamina ya kiteso ya bakilometre 11* ti Yeruzalemi,14 mpi bo vandaka kusolula mpi kutubila mambu yina yonso salamaka.15 Ntangu bo vandaka kusolula mpi kutubila mambu yai, Yezu yandi mosi pusanaka mpi yantikaka kutambula ti bo,16 kansi bo kukaka ve kuzaba yandi.+17 Yandi tubilaka bo nde: “Inki mambu yai beno ke solula na ntangu beno ke tambula?” Ebuna bo telamaka ti mawa yonso.18 Muntu mosi na kati na bo, zina na yandi Kleopasi, yulaka yandi nde: “Keti nge kele munzenza mpi nge ke zingaka nge mosi na Yeruzalemi, yo yina nge me zaba ve* mambu yina me katuka kubwa kuna na bilumbu yai?”19 Yandi yulaka bo nde: “Inki mambu?” Bo songaka yandi nde: “Mambu ya Yezu muntu ya Nazareti,+ yina vandaka mbikudi ya ngolo na bisalu mpi na bangogo na ntwala ya Nzambi mpi ya bantu yonso;+20 mpi mutindu bamfumu ya banganga-nzambi na beto mpi bamfumu na beto pesaka yandi na maboko ya bantu sambu bo zengila yandi nkanu ya lufwa,+ mpi tulaka yandi na zulu ya nti.21 Kansi beto vandaka kutula kivuvu nde muntu yai vandaka muntu yina ta gulusa Izraele.+ Katula mambu yai yonso, yai kilumbu ya tatu yantika mambu yina bwaka.22 Diaka, bankento ya nkaka na kati na beto mpi yitukisaka beto, sambu bo kwendaka na suka-suka na maziamu*+23 mpi sambu bo monaka ve mvumbi na yandi, bo kwisaka kutuba nde bo monaka mpi mbona-meso ya kuyituka ya bawanzio; bayina tubaka nde yandi kele na luzingu.24 Ebuna bantu ya nkaka yina vandaka ti beto kwendaka na maziamu,*+ mpi bo monaka yo mutindu bankento yina tubaka, kansi bo monaka yandi ve.”25 Ebuna yandi tubilaka bo nde: “O bantu ya kukonda mayele mpi yina ntima na bo ke kwikilaka ve nswalu mambu yonso yina bambikudi tubaka!26 Keti yo vandaka ve mfunu nde Kristu kukutana ti mambu yai+ mpi kukota na nkembo na yandi?”+27 Mpi yantika na Moize ti na Bambikudi yonso,+ yandi tendudilaka bo mambu ya ke tadila yandi yina kele na Masonuku yonso.28 Nsuka-nsuka bo kumaka pene-pene ya bwala yina bo vandaka kukwenda, ebuna yandi salaka bonso nde yandi ke luta.29 Kansi bo siamisaka yandi na kubikala mpi bo tubaka nde: “Bikala ti beto, sambu nkokila me bwa mpi mpimpa ke zola kubwa.” Ebuna yandi kotaka sambu na kubikala ti bo.30 Ntangu yandi vandaka kudia* ti bo, yandi bakaka mampa, yandi sakumunaka yo, yandi zengaka yo, mpi yandi yantikaka kupesa bo.+31 Ebuna meso na bo kangukaka kibeni, mpi bo zabaka yandi; kansi yandi vilaka na meso na bo.+32 Mpi bo tubaka bo na bo nde: “Keti bantima na beto vandaka kupela ve ntangu yandi vandaka kusolula ti beto na nzila, ntangu yandi vandaka kutendudila beto Masonuku mbote-mbote?”33 Bo telamaka kaka na ntangu yina, mpi bo vutukaka na Yeruzalemi, ebuna bo kutaka bantumwa Kumi na Mosi mpi bantu yina vukanaka ti bo;34 bantu yina bo kutaka tubilaka bo nde: “Ya kieleka Mfumu futumukaka, mpi yandi monanaka na Simoni!”+35 Ebuna bo songaka bo mambu yina salamaka na nzila mpi mutindu bo zabaka yandi ntangu yandi zengaka mampa.+36 Ntangu bo vandaka kutubila mambu yai, yandi mosi telamaka na kati-kati na bo mpi yandi tubilaka bo nde: “Ngemba kuvanda na beno.”+37 Kansi sambu bo vandaka kutekita na boma, bo yindulaka nde bo vandaka kumona mpeve.38 Yo yina yandi tubilaka bo nde: “Sambu na nki beno me kuma kisaka-saka, mpi sambu na nki beno kele na keti-keti na bantima na beno?39 Beno tala maboko na mono ti makulu na mono, yo kele mono kibeni; beno simba mono mpi beno tala, sambu mpeve ke vandaka ve ti nsuni mpi mikwa mutindu beno ke mona mono kele na yo.”40 Ntangu yandi tubaka mambu yai, yandi songaka bo maboko na yandi ti makulu na yandi.41 Kansi sambu bo vandaka kukwikila kaka ve sambu bo vandaka na kiese mingi mpi vandaka kuyituka, yandi tubilaka bo nde: “Keti beno kele ti kima ya kudia awa?”42 Bo pesaka yandi kitini ya mbisi ya masa ya kuyoka,43 yandi bakaka yo, mpi yandi diaka yo na meso na bo.44 Ebuna yandi tubilaka bo nde: “Yai mambu ya mono songaka beno ntangu mono vandaka ntete ti beno,+ nde mambu yonso yina bo me sonikaka sambu na mono na Nsiku ya Moize, na Bambikudi, mpi na Bankunga fwete lungana.”+45 Ebuna yandi kangulaka kibeni mabanza na bo sambu bo bakisa ntendula ya Masonuku,+46 mpi yandi tubilaka bo nde, “Bo me sonikaka nde: Kristu ta mona mpasi mpi ta telama na kati ya bafwa na kilumbu ya tatu,+47 mpi na zina na yandi, bo ta samuna+ na makanda yonso+—yantika na Yeruzalemi nde bantu fwete balula ntima sambu bo lolula masumu na bo.+48 Beno fwete vanda bambangi ya mambu yai.+49 Mono ke tindila beno dikabu yina Tata na mono silaka. Kansi beno, beno bikala na mbanza tii kuna beno ta baka ngolo yina ta katuka na zulu.”+50 Ebuna yandi basisaka bo mpi nataka bo tii na Betania, ebuna yandi tombulaka maboko na yandi mpi sakumunaka bo.51 Ntangu yandi vandaka kusakumuna bo, yandi kabwanaka ti bo mpi Nzambi tombulaka yandi na zulu.+52 Ebuna bo fukiminaka yandi mpi bo vutukaka na Yeruzalemi ti kiese mingi.+53 Bo vandaka ntangu yonso na tempelo, bo ke kumisa Nzambi.+


text: 9 Kansi, mudidi ta vanda ve bonso na ntangu yina insi vandaka na mawa, bonso na ntangu ya ntama yina bo vandaka kusadila ntoto ya Zebuloni ti ntoto ya Naftali mambu ti kuvweza+ yonso. Kansi na nima, yandi ta sala nde bo pesa yo lukumu—nzila yina kele na lweka ya nzadi-mungwa, pene-pene ya Yordani, Galilea ya makanda.2 Bantu yina vandaka kutambula na mpimpaMe mona nsemo ya mingi.Mpi bantu yina vandaka kuzinga na insi ya mudidi ya ngolo,Nsemo me sema na zulu na bo.+3 Nge me kumisa dikanda yina mingi;Nge me sala nde kiese na yo kukuma mingi.Bo ke sepela na ntwala na ngeMutindu bantu ke sepelaka na ntangu ya kukatula bima na bilanga,Mutindu bantu yina ke kabulaka na kiese yonso bima ya bo me botula.4 Sambu nge me zenga vangu ya kilo na bo bitini-bitini,Nti yina kele na mapeka na bo, muhangu ya mfumu ya kisalu,Bonso na kilumbu ya Madiani.+5 Konso sapatu ya bitumba yina ke nikisaka ntoto ntangu bo ke tambula ti yoMpi konso lele yina me pola na mengaTa kuma bima ya kupedisila tiya.6 Sambu bo me butila beto+ mwana,Bo me pesa beto mwana mosi ya bakala;Mpi luyalu* ta vanda na zulu ya mapeka na yandi.+Bo ta bingaka yandi Ndongisi ya Mayele,+ Nzambi ya Ngolo,+ Tata ya Kukonda Nsuka, Mfumu ya Ngemba.7 Luyalu* na yandi ta yalumukaMpi ta vanda na ngemba kukonda nsuka,+Na zulu ya kiti ya kimfumu ya Davidi+ mpi na zulu ya kimfumu na yandiSambu na kutula yo ngolo+ mpi kupesa yo mabokoNa nsadisa ya lunungu+ mpi ya masonga+Yantika bubu yai mpi kimakulu.Kikesa ya Yehowa ya makesa ta sala diambu yai.8 Yehowa tindaka ndinga sambu na kunwanisa Yakobi,Mpi yo kwisilaka Izraele.+9 Bantu yonso ta zaba yo—Efrayimi ti bantu ya Samaria—Bayina ke tuba na lulendo yonso mpi na kukonda luzitu ya ntima na bo nde:10 “Babriki me bwa,Kansi beto ta tunga ti matadi ya bo me pasula.+Bo me zenga banti ya siko- more,Kansi beto ta yingisa yo ti banti ya sedre.”11 Yehowa ta tedimisa bambeni ya Resini sambu na kunwanisa yandi,Mpi ta pusa bambeni na yandi na kusala mambu,12 Siria katuka na ndambu ya esti mpi bantu ya Filistia katuka na ndambu ya westi,*+Bo ta kangula minoko+ mpi ta dia Izraele.Sambu na mambu yai yonso, makasi na yandi me mana ve,Kansi diboko na yandi kele kaka ya kutandula sambu na kubula.+13 Ata mpidina, bantu me vutukila ve Muntu yina ke bula bo;Bo me sosa ve Yehowa ya makesa.+14 Na Izraele Yehowa ta katulaNtu mpi mukila, ka-lutangu mpi matiti ya nda,* na kilumbu mosi.+15 Ntu kele nkuluntu mpi muntu ya bo ke zitisaka mingi,Mpi mukila+ kele mbikudi yina ke pesa malongi ya luvunu.16 Bantu yina ke twadisa bantu yai ke sala nde bo yungana-yungana;Mpi bantu yina bo ke twadisa me kuma kisaka-saka.17 Yo yina Yehowa ta sepela ve na baleke na bo ya babakala,Mpi yandi ta wa ve mawa sambu na bana na bo ya me konda batata* mpi mifwidi na bo ya bankento;Sambu bo yonso kele banko- lami mpi bantu ya ke salaka mambi+Mpi konso munoko ke basisa mambu ya buzoba.Sambu na mambu yai yonso, makasi na yandi me mana ve,Kansi diboko na yandi kele kaka ya kutandula sambu na kubula.+18 Sambu mbi ke pela bonso tiya,Yo ke yoka tu-banti ya banse- nde mpi matiti ya mbi.Yo ta tula tiya na tu-banti ya mfinda,Mpi yo ta tombuka na midinga.19 Sambu na nganzi ya Yehowa ya makesaBo me tula tiya na insi,Ebuna bantu ta kuma kima ya kupedisila tiya.Muntu mosi ve ta gulusa ata mpangi na yandi.20 Muntu mosi ta zenga kima yina kele na diboko ya kitata,Kansi yandi ta vanda kaka na nzala;Mpi muntu ya nkaka ta dia kima yina kele na diboko ya kimama,Kansi bo ta fuluka ve.Konso muntu ta dia nsuni ya diboko na yandi mosi,21 Manase ta dia Efrayimi,Mpi Efrayimi ta dia Manase.Kumosi bo ta nwanisa Yuda.+Sambu na mambu yai yonso, makasi na yandi me mana ve,Kansi diboko na yandi kele kaka ya kutandula sambu na kubula.+


text:
25 Ndinga kwisilaka Yeremia sambu na bantu yonso ya Yuda na mvula ya iya ya Yehoyakimi+ mwana ya Yoziasi, ntotila ya Yuda; mvula yina vandaka mvula ya ntete ya Nebukadenezare* ntotila ya Babilone.2 Yai mambu yina mbikudi Yeremia tubaka sambu na* bantu yonso ya Yuda mpi bantu yonso ya Yeruzalemi:3 “Katuka na mvula ya 13 ya Yoziasi+ mwana ya Amone, ntotila ya Yuda, tii bubu yai, bamvula 23 yai, ndinga ya Yehowa ke kwisilaka mono, mpi mono landaka kutubila beno mbala na mbala,* kansi beno vandaka kuwa ve.+4 Mpi Yehowa tindilaka beno bansadi na yandi yonso bambikudi, yandi vandaka kutinda bo mbala na mbala,* kansi beno vandaka kuwa ve mpi beno vandaka kutula ve dikutu sambu na kuwa.+5 Bo vandaka kutuba nde, ‘Pardo, beno yambula, konso muntu kuyambula banzila na yandi ya mbi+ mpi bisalu na yandi ya mbi; ebuna beno ta landa kuzinga ntangu mingi na ntoto yina Yehowa pesaka beno ti ba-nkaka na beno tuka ntama.6 Beno landa ve banzambi ya nkaka, beno sadila bo ve, mpi beno fukimina bo ve, mpi beno pesa mono ve makasi na kisalu ya maboko na beno; kana ve mono ta natila beno mpasi.’7 “‘Ata mpidina, beno vandaka kuwa mono ve,’ Yehowa muntu ke tuba. ‘Kansi beno pesaka mono makasi na kisalu ya maboko na beno, sambu na mpasi na beno mosi.’+8 “Yo yina, Yehowa ya makesa ke tuba nde, ‘“Sambu beno zitisaka ve mambu ya mono tubaka,9 mono ke binga mabuta yonso ya nordi,”+ Yehowa muntu ke tuba, “mono ke binga Nebukadenezare* ntotila ya Babilone, nsadi na mono,+ mpi mono ta nata bo sambu bo nwanisa insi yai+ ti bantu na yo, mpi makanda yai yonso ya kele na nziunga.+ Mono ta fwa bo mpi ta kumisa bo kima ya ke pesa boma, kima ya kubudila mwita, mpi mayumbu ya kimakulu.10 Mono ta sukisa makelele ya kuyangalala mpi milolo ya kiese na kati na bo,+ ndinga ya bakala yina ke kwela mpi ndinga ya nkento yina ke kwela,+ makelele ya kima ya kunikila bambuma na maboko mpi nsemo ya mwinda.11 Insi yai ya mvimba ta kuma mayumbu mpi kima ya ke pesa boma, mpi yo ta lomba nde makanda yai kusadila ntotila ya Babilone bamvula 70.”’+12 “‘Kansi ntangu bamvula 70 ta lunga,+ mono ta sambisa* ntotila ya Babilone mpi dikanda yina sambu na kifu na bo,’+ Yehowa muntu ke tuba, ‘mpi mono ta kumisa insi ya bantu ya Kaldea ntoto ya mpamba yina bantu ke zingaka ve ntangu yonso.+13 Mono ta lungisa na insi yina mambu yonso ya mono tubaka sambu na yo, mambu yonso ya bo me sonika na mukanda yai yina Yeremia me bikula sambu na makanda yonso.14 Sambu makanda mingi mpi bantotila ya nene+ ta kumisa bo bampika,+ ebuna mono ta futa bo na kutadila bisalu na bo mpi kisalu ya maboko na bo.’”+15 Sambu Yehowa Nzambi ya Izraele tubilaka mono nde: “Baka dikopa yai ya vinu ya makasi na diboko na mono, mpi nwisa yo makanda yonso yina mono ke tinda nge.16 Bo ta nwa yo, bo ta tambula na lunziungu, mpi bo ta sala mambu bonso bantu ya kilawu sambu na mbele ya bitumba yina mono ke tinda na kati na bo.”+17 Yo yina mono bakaka dikopa yina na maboko ya Yehowa mpi mono nwisaka makanda yonso yina Yehowa tindaka mono:+18 yantika na Yeruzalemi mpi na bambanza ya Yuda,+ na bantotila na yo ti bamfumu na yo, sambu na kukumisa bo mayumbu, kima ya ke pesa boma, kima ya kubudila mwita mpi lusingu,+ mutindu yo kele bubu yai;19 na nima Farao ntotila ya Ezipte ti bansadi na yandi, bamfumu na yandi, ti bantu na yandi yonso,+20 mpi banzenza yonso yina ke zingaka kuna; bantotila yonso ya insi ya Usi; bantotila yonso ya insi ya bantu ya Filistia,+ Ashkeloni,+ Gaza, Ekroni, mpi bantu ya Ashdodi yina me bikala;21 Edomi,+ Moabi,+ mpi bantu ya Amoni;+22 bantotila yonso ya Tire, bantotila yonso ya Sidoni,+ mpi bantotila ya kisanga yina kele na nzadi-mungwa;23 Dedani,+ Tema, Buze, mpi bantu yonso yina bo me zengaka nsuki na bo yina kele na lweka ya ntu, pene-pene ya dikutu;+24 bantotila yonso ya bantu ya Arabia+ mpi bantotila yonso ya banzenza yina ke zingaka na ntoto-makanga;25 bantotila yonso ya Zimri, bantotila yonso ya Elami,+ mpi bantotila yonso ya bantu ya Media;+26 bantotila yonso ya nordi, bayina kele pene-pene mpi bayina kele ntama, mosi-mosi, mpi bimfumu yonso ya nkaka ya nsi-ntoto yina kele na zulu ya ntoto; ebuna ntotila ya Sheshaki*+ ta nwa na nima na bo.27 “Mpi nge fwete tubila bo nde, ‘Yehowa ya makesa, Nzambi ya Izraele, ke tuba nde: “Beno nwa, beno lawuka, beno luka, mpi beno bwa sambu beno kuka diaka ve kutelama+ sambu na mbele ya bitumba yina mono ke tinda na kati na beno.”’28 Kana bo buya kubaka dikopa na maboko na nge sambu na kunwa, tubila bo nde, ‘Yehowa ya makesa ke tuba nde: “Beno fwete nwa yo!29 Sambu tala! kana mono ke nata ntete mpasi na mbanza yina kele ti zina na mono,+ keti beno ta konda kubaka ndola?”’+“‘Beno fwete baka kibeni ndola, sambu mono ke nata mbele ya bitumba sambu na kunwanisa bantu yonso ya ntoto,’ Yehowa ya makesa muntu me tuba.30 “Mpi nge fwete bikudila bo mambu yai yonso mpi kutubila bo nde,‘Yehowa ta ngana katuka na zulu,Mpi yandi ta sala nde ndinga na yandi kuwakana katuka na kisika ya santu ya yandi ke zingaka.Yandi ta ngana ngolo na kisika ya yandi ke zingaka.Yandi ta tula milolo bonso bantu yina ke niata-niataka bambuma ya vinu na kikamuninu ya vinu,Yandi ta yimba sambu na kusonga nde yandi me nunga bantu yonso ya ke zingaka na ntoto.’31 ‘Makelele ta wakana tii na nsuka ya ntoto,Sambu Yehowa kele na ntembe ti makanda.Yandi mosi ta sambisa bantu yonso.*+Mpi yandi ta fwa bantu ya mbi na mbele ya bitumba,’ Yehowa muntu me tuba.32 Yehowa ya makesa ke tuba nde:‘Tala! Mpasi ke panzana katuka na dikanda mosi tii na dikanda ya nkaka,+Mpi mupepe ya ngolo ta katuka na bisika ya kuluta ntama ya ntoto mpi ta bula.+33 “‘Mpi bantu yina Yehowa ta fwa na kilumbu yina ta vanda katuka na nsuka mosi ya ntoto tii na nsuka ya nkaka ya ntoto. Bo ta dila bo ve, bo ta vukisa bo ve, mpi bo ta zika bo ve. Bo ta kuma bonso nsasa na zulu ya ntoto.’34 Beno bangungudi, beno dila, mpi beno boka!Beno baluka na ntoto, beno bantu ya nene ya kibuka ya bitwisi,Sambu ntangu ya kufwa beno mpi ya kupanza beno me kwisa,Mpi beno ta bwa bonso dibungu ya kitoko!35 Bangungudi kele ve ti kisika ya kutina,Mpi mpila ya kutina kele ve sambu na bantu ya nene ya kibuka ya bitwisi.36 Beno wa! Bidilu ya bangungudiMpi kudila ya bantu ya nene ya kibuka ya bitwisi,Sambu Yehowa ke bebisa nseke na bo.37 Mpi bisika ya kuzinga ya ngemba me bikala kukonda luzinguSambu na makasi ya ngolo ya Yehowa.38 Yandi me yambula kisika na yandi ya kulala kaka bonso mwana-ntambu,*+Sambu insi na bo me kuma kima ya ke pesa bomaSambu na mbele ya bitumba ya nkuMpi sambu na makasi na yandi ya ngolo.”
Banoti na nsi ya lutiti
^ Na kisina, “Nebukadrezare,” mutindu ya nkaka ya kusonika yo.


text:
Masolo mpi Bavideo
Na kitini yai, beto ke tubila masolo ya mutindu na mutindu mpi masolo mingi yina beto me basikaka na lutiti ya luyantiku ya jw.org. Masolo mpi bavideo yai ke sadisa nge na kusadila mayele yina kele na Biblia sambu na kukumisa lukwikilu na nge ya ngolo.
BENO LANDA KUKENGILA!
Bantu Ke Bebisa Ntoto—Inki Biblia Ke Tuba?
Verse mosi ya Biblia ke tubila mambu tatu ya ke bebisa ntoto
BENO LANDA KUKENGILA!
Bima Ke Mata Ntalu na Ntoto ya Mvimba—Inki Biblia Ke Tuba?
Sambu na nki mambu ya mbongo ke soba mpamba-mpamba? Inki mutindu Biblia lenda sadisa nge?
BENO LANDA KUKENGILA!
Inki Biblia Ke Tuba na Yina Me Tala Kufwa Bantu na Masasi na Nzo-Nkanda?
Sambu na nki mambu ya mpasi ya mutindu yai ke salama? Keti kilumbu kele mubulu ya mutindu yai ta mana?
BENO LANDA KUKENGILA!
Bitumba ya Ukraine Me Nata Diaka Nzala ya Ngolo na Ntoto ya Mvimba
Biblia tubilaka na ntwala mpasi ya madia na ntoto ya mvimba. Kansi yo ke pesaka beto mpi kivuvu mpi bandongisila ya mfunu yina ke sadisaka beto na kukanga ntima na bampasi banda bubu yai.
BENO LANDA KUKENGILA!
Bamilio 6 ya Bantu Me Fwa na Maladi ya Coronavirus—Inki Biblia Ke Tuba?
Biblia tubilaka na ntwala bipupa ya ngolo, ke pesa bantu kikesa sambu na kukangila yo ntima, mpi ke tubila luyalu yina ta katula yo kimakulu.
Minsiku ya Biblia Yina Lenda Sadisa Nge Kana Nge Kele Diaka Ve ti Kisalu
Longuka mayele sambanu yina lenda sadisa nge.
Inki Mambu Biblia Tubaka na Ntwala Sambu na Kunikana ya Ngolo ya Ntoto?
Tadila bakunikana ya ntoto ya ngolo yina me salama ntama mingi ve mpi mutindu bambikudulu ya Biblia ke sadisa beto na kuzaba mambu yina ta salama ntama mingi ve na bilumbu ke kwisa.
Keti Baluyalu Ta Yambulaka Muyibi?
Tala bikuma tatu ya fwete pusa beto na kutula ntima na luyalu mosi mpamba yina ta yibaka ve ata fioti.
BENO KANGULA MESO!
Inki Biblia Ke Tuba na Yina Me Tala Kusambila Biteki?
Keti Nzambi ke sepelaka kana beto ke sadila bifwanisu to biteki na lusambu na beto?
BENO LANDA KUKENGILA!
Dibundu mpi Bitumba na Ukraine—Inki Biblia Ke Tuba?
Bantwadisi ya mabundu ya bansi zole yina ke nwana bitumba ke sadila kiyeka na bo na mutindu yina ke wakana ve ti mambu yina Yezu longaka balongoki na yandi na kusala to na kusala ve.
Basoda ya Russie Me Kota na Ukraine Sambu na Kunwanisa Yo
Sosa kuzaba ntendula ya mambu yai
BENO LANDA KUKENGILA!
Kutina Insi—Bamilio ya Bantu Ke Tina Insi Ukraine
Biblia ke tubila mambu yina ke salaka kibeni nde bantu kutina bansi na bo mpi mambu yina Nzambi ta sala sambu na kumanisa mambu yai.
Keti Biblia Lenda Sadisa Nge na Kukatuka na Kimpika ya Bima Yina Ke Lawusaka?
Bitambi iya ya Biblia ke tubila yina ke sadisaka na kukatuka na kimpika ya bima yina ke lawusaka.
Climat ya Ke Soba mpi Luzingu na Beto na Bilumbu Ke Kwisa—Biblia Ke Tuba Inki Sambu na Yo?
Keti Muntu Yina Me Salaka Beto ke tudilaka ntoto mpi bantu yina ke zingaka na kati dikebi?
Keti Luzingu Ta Vutuka Diaka Mpila Yo Vandaka? Mutindu Biblia Lenda Sadisa Beto na Nsi-Ntoto Yina Kipupa Me Soba
Minsiku ya Biblia sambanu yina lenda sadisa beto na kuvanda ti bangindu ya mbote na yina me tala mutindu luzingu ta vanda na bilumbu ke kwisa mpi na kunwana ti konso mambu yina ta salama.
Keti Dibundu Fwete Kota na Mambu ya Politiki?
Na ntoto ya mvimba, bantu mingi yina ke tubaka nde bo kele balongoki ya Yezu Kristu ke kudikotisaka mingi na mambu ya politiki. Keti bo fwete kudikotisa?
Keti Bantu Yonso Lenda Vanda Kiteso Mosi na Mambu ya Mbongo?
Kele ti luyalu mosi yina lenda twadisa mambu ya nsi-ntoto na mutindu ya kukuka, yina lenda manisa kinsukami mpi bampasi ya mbongo kimakulu.
Mipepe mpi Bamvula ya Ngolo—Keti Biblia Lenda Sadisa Nge na Kukanga Ntima?
Bandongisila na yo ya mbote lenda sadisa nge na ntwala bisumbula ya ngolo ya mupepe kusalama, ntangu yo me salaka mpi na nima na yo.
Keti Kilumbu Kele Terorizme Ta Mana?
Na ntwala nde boma mpi mubulu kumana, Biblia ke siamisa bantu na kusala mambu zole yina lenda sadisa bo na kunwana kana terorizme me bebisa luzingu na bo.
Keti Bansiku ya Biblia na Yina Me Tala Mambu ya Mbote mpi ya Mbi Me Manaka Ngala?
Beto tadila bikuma zole ya ke monisa nde bansiku ya Nzambi ya kele na Biblia kele mfunu.
Kivuvu ya Kieleka Sambu na Bilumbu ya Ke Kwisa
Inki mambu ya Biblia me tubaka nde yo ta salama ya kele ve bonso yina bantu me tubaka nde yo ta salama mpi yina bo me tubaka nde bo ta sala?
Inki Nge Fwete Sala Kana Kipupa Me Yantika?
Inki mutindu nge lenda kanga ntima na mawi mpi na kimpeve kana kipupa me yantika mpi yo ke ti bupusi na luzingu na nge?
Biblia Mbalula ya Nsi-Ntoto ya Mpa Yina Bo Me Tomisa Me Basika na Ki-Espaniole
Inki mutindu bantu yina me balula Biblia me balula Biblia yina ngogo mosi lenda vanda ti bantendula mingi sambu na bantu yina ta tanga yo?
Mutindu ya Kuzinga ti Mbongo Fioti
Mambu ya mbongo lenda beba kukonda kukana mpi diambu yai lenda sala nde nge kuma ti basusi, bandongisila ya mayele yina kele na Biblia lenda sadisa nge na kuzinga ti mbongo fioti.
Lusadisu Sambu na Bantu Yina Bo Ke Niokulaka na Nzo
Zaba nde yo kele ve foti na nge mpi nde nge kele ve nge mosi.
Na Ntangu ya Ntama, Nki Bima Bo Vandaka Kusadila Sambu na Kutula Bakashe?
Sambu na nki bakashe yina bo vandaka kusadila na ntangu ya ntama kele mfunu mingi mpi nki mutindu bantotila mpi bamfumu vandaka kusadila yo?
Keti Mutindu Biblia Ke Tubilaka Disolo ya Bayuda Yina Vandaka na Kimpika na Babilone Kele Kieleka?
Keti mikanda ya nsi-ntoto ke ndimisa mambu yina Nzambi tubaka na yina me tala luzingu ya Bayuda yina vandaka na kimpika na Babilone?
Nzambi Me Pesaka Banda Ntama Bansiku ya Me Tala Bunkete
Dikanda ya ntama ya Izraele bakaka mambote sambu bo vandaka kuzitisa bansiku yina Nzambi pesaka na ntwala na yina me tala bunkete.
Bima yina Bantu Me Bikisaka Ke Ndimisa nde Ntotila Davidi Zingaka Kibeni
Bantu ya nkaka ke tubaka nde Davidi vandaka ve muntu ya kieleka, yandi zingaka ve; bantu me gangaka disolo na yandi ya kuganga. Inki bima bantu yina ke longukaka bantu yina zingaka na ntangu ya ntama me monaka?
Manaka ya Lutangu ya Biblia
Keti nge ke sosa manaka sambu na kutanga Biblia konso kilumbu? Keti nge ke sosa manaka yina ta sadisa nge na kutanga Biblia ya mvimba na mvula mosi? Keti nge ke sosa manaka yina ta sadisa nge na kuyantika kutanga Biblia? Manaka yai ta sadisa nge.
Bo Bakaka Biblia na Valere
William Tyndale ti Michel Servet kele na kati ya bantu yina tulaka luzingu na bo na kigonsa sambu na kunwanina kieleka yina kele na Biblia ata bantu vandaka kuniokula bo mpi kusosa kufwa bo.
Bo Bakaka Biblia na Valere—Kitini na Yo (William Tyndale)
Kisalu na yandi monisaka pwelele nde yandi vandaka kuzola Biblia mingi. Beto ke bakilaka kisalu na yandi mambote tii bubu.
Mawa, ngogo mosi ve me fwanana na mambu ya nge ke sosa.


text: 62 Sambu na Sioni, mono ta vanda ve pima,+Mpi sambu na Yeruzalemi, mono ta konda ve kutubaTii kuna lunungu na yandi ta sema bonso nsemo ya ngolo+Mpi luguluku na yandi ta pela bonso mwinda.+2 “O nkento,+ makanda ta mona lunungu na nge,Mpi bantotila yonso ta mona nkembo na nge.+Ebuna bo ta binga nge na zina mosi ya mpa,+Yina munoko ya Yehowa yo mosi ta pesa.3 Nge ta kuma mpu ya kimfumu ya kitoko na diboko ya Yehowa,Tirbani ya kimfumu na kipala-pala ya diboko ya Nzambi na nge.4 Bo ta binga nge diaka ve nkento ya bo me yambulaka,+Mpi bo ta binga diaka ve insi na nge nde insi ya me bikalaka mpamba.+Kansi bo ta binga nge nde Kiese na Mono Kele na Yandi,+Mpi bo ta binga insi na nge nde Yina Me Kwela.Sambu Yehowa ta sepela na nge,Mpi insi na nge ta vanda bonso muntu ya me kwelaka.5 Kaka mutindu leke mosi ya bakala ke kwelaka mwana-nkento ya mwense,Bana na nge ya babakala mpi ta kwela nge.Mutindu bakala ya ke kwela ke waka kiese sambu na nkento yina yandi ke kwela,Nzambi na nge mpi ta wa kiese sambu na nge.+6 O Yeruzalemi, na zulu ya bibaka na nge, mono me tula bankengidi.Konso ntangu, kilumbu ya mvimba mpi mpimpa ya mvimba, bo fwete vanda ve pima.Beno bantu ya ke tubaka sambu na Yehowa,Beno pema ve,7 Beno pemisa yandi ve tii kuna yandi ta tedimisa Yeruzalemi ngolo,Ee, tii kuna yandi ta kumisa Yeruzalemi lukumu ya ntoto.”+8 Yehowa me zenga kieleka ti diboko na yandi ya kitata mpi ti diboko na yandi ya ngolo nde:“Mono ta pesa diaka ve bambeni na nge mbuma na nge sambu bo dia,Banzenza mpi ta nwa diaka ve vinu na nge ya mpa, yina nge moninaka mpasi.+9 Kansi bantu yina ke vukisa yo ta dia yo mpi bo ta kumisa Yehowa;Mpi bantu yina ke vukisa yo ta nwa yo na bibansala na mono ya santu.”+10 Beno luta, beno luta na bakielo.Beno yidika nzila sambu na bantu.+Beno sala, beno sala nzila ya nene.Beno katula yo matadi.+Beno tedimisa kidimbu* sambu na bantu.+11 Tala! Yehowa me samuna tii na nsuka ya ntoto:“Beno tuba na mwana-nkento ya Sioni,‘Tala! Luguluku na nge ke kwisa.+Tala! Matabisi na yandi kele ti yandi,Mpi lufutu yina yandi ke pesa kele na ntwala na yandi.’”+12 Bo ta binga bo bantu ya santu, bayina Yehowa me sumba diaka,+Mpi bo ta binga nge nde Yina ya Bo Me Sosa, Mbanza ya Bo Me Yambulaka Ve.+


text:
NGIUFULA 14
Inki Mutindu Nge Lenda Sadila Bima na Nge?
“Muntu yina ke zolaka kusakana ta kuma nsukami; muntu yina ke zolaka vinu mpi mafuta ta kuma ve mvwama.”
“Muntu yina me defa kele mpika ya muntu yina defisaka yandi.”
“Nani na kati na beno kana yandi ke zola kutunga nzo-zulu, yandi ke vandaka ntete ve sambu na kutadila mbongo yina yo ta lomba mpi kutala kana yandi kele ti mbongo ya me fwana sambu na kumanisa yo? Kana ve, yandi lenda tula fondasio kansi kukuka ve kumanisa yo, mpi bantu yonso yina ta tala yo ta yantika kuseka yandi nde: ‘Muntu yai yantikaka kutunga kansi yandi kukaka ve kumanisa.’”
“Ntangu bo diaka mpi bo fulukaka, yandi tubilaka balongoki na yandi nde: ‘Beno vukisa bitini yina me bikala, sambu ata kima mosi ve kubeba.’”


text:
Yezu ke samuna, ke longa, mpi ke belula bantu (23-25)
4 Ebuna mpeve nataka Yezu na ntoto-makanga sambu Diabulu+ kumeka yandi.+2 Na nima ya kubuya madia bilumbu 40 mpi bampimpa 40, yandi waka nzala.3 Mumeki+ kwisaka mpi tubilaka yandi nde: “Kana nge kele mwana ya Nzambi, tuba na matadi yai yo kuma mampa.”4 Kansi yandi vutulaka nde: “Bo me sonikaka nde: ‘Muntu fwete zinga na mampa mpamba ve, kansi na mambu yonso ya ke basikaka na munoko ya Yehowa.’”*+5 Na nima, Diabulu nataka yandi na mbanza ya santu,+ yandi tedimisaka yandi na zulu ya ludi ya tempelo+6 mpi tubilaka yandi nde: “Kana nge kele mwana ya Nzambi, kudilosa na ntoto, sambu bo me sonikaka nde: ‘Yandi ta pesa bawanzio na yandi nsiku sambu na nge,’ mpi ‘Bo ta nata nge na maboko na bo, sambu dikulu na nge kututana ve na ditadi.’”+7 Yezu tubilaka yandi nde: “Bo me sonikaka diaka nde: ‘Nge fwete meka+ ve Yehowa* Nzambi na nge.’”8 Diaka, Diabulu nataka yandi na ngumba mosi ya nda kibeni mpi songaka yandi bimfumu yonso ya nsi-ntoto ti nkembo na yo.+9 Mpi yandi tubilaka yandi nde: “Mono ta pesa nge bima yai yonso kana nge fukama mpi nge sambila mono.”*10 Ebuna Yezu tubilaka yandi nde: “Katuka awa, Satana! Sambu bo me sonikaka nde: ‘Nge fwete sambila+ Yehowa* Nzambi na nge, mpi yandi mpamba nge fwete sadila kisalu ya santu.’”+11 Na nima, Diabulu bikisaka yandi,+ ebuna bawanzio kwisaka mpi yantikaka kusadila yandi.+12 Kansi, ntangu yandi waka nde bo me kanga Yoane,+ yandi kwendaka na Galilea.+13 Diaka, ntangu yandi katukaka na Nazareti, yandi kwisaka kuzinga na Kapernaumi+ pene-pene ya nzadi-mungwa na teritware ya Zebuloni ti ya Naftali,14 sambu na kulungisa mambu yina Nzambi tubaka na nzila ya mbikudi Yezaya, yina tubaka nde:15 “O ntoto ya Zebuloni ti ntoto ya Naftali, yina kele na nzila ya nzadi-mungwa, na simu ya nkaka ya Yordani, Galilea ya makanda!16 Bantu yina ke zingaka na mpimpa monaka nsemo ya nene, mpi bantu yina ke zingaka na insi ya kivudi ya ke nataka lufwa, nsemo+ basikilaka bo.”+17 Banda na ntangu yina, Yezu yantikaka kusamuna mpi kutuba nde: “Beno balula ntima, sambu Kimfumu ya zulu me kuma pene-pene.”+18 Ntangu yandi vandaka kutambula na lweka ya Nzadi-Mungwa ya Galilea, yandi monaka bampangi zole, Simoni, ya bo ke bingaka Piere,+ ti Andre mpangi na yandi, bo ke losa bukondi na nzadi-mungwa, sambu bo vandaka balobi-mbisi.+19 Yandi tubilaka bo nde: “Beno landa mono, ebuna mono ta kumisa beno balobi-bantu.”+20 Na mbala mosi, bo yambulaka babukondi na bo mpi landaka yandi.+21 Ntangu yandi katukaka pana, yandi monaka bantu zole ya nkaka yina vandaka bampangi, Yakobo mwana ya Zebedeo ti Yoane mpangi na yandi.+ Bo vandaka na maswa ti Zebedeo, tata na bo, bo ke yidika babukondi na bo, ebuna yandi bingaka bo.+22 Na mbala mosi, bo bikisaka maswa mpi tata na bo, mpi bo landaka yandi.23 Na nima, yandi kwendaka kutambula na Galilea ya mvimba,+ yandi vandaka kulonga na basinagoga na bo,+ kusamuna nsangu ya mbote ya Kimfumu, mpi kubelula bamaladi ya mitindu yonso ti bifu ya mitindu yonso yina bantu vandaka na yo na nitu.+24 Mpi nsangu na yandi mwanganaka na Siria ya mvimba, mpi bo vandaka kunatila yandi bantu yonso yina vandaka ti bamaladi mpi bampasi ya mutindu na mutindu,+ bantu yina vandaka ti bademo,+ bayina vandaka ti maladi ya ndeke*+ mpi bikata, ebuna yandi vandaka kubelula bo.25 Yo yina, bimvuka ya nene ya bantu ya Galilea, ya Dekapolisi,* ya Yeruzalemi, ya Yudea, mpi ya simu ya nkaka ya Yordani landaka yandi.


text: 26 Na luyantiku ya luyalu ya Yehoyakimi+ mwana ya Yoziasi, ntotila ya Yuda, nsangu yai katukaka na Yehowa:2 “Yehowa ke tuba nde, ‘Telama na kibansala ya nzo ya Yehowa mpi tuba sambu na* bantu yonso ya bambanza ya Yuda yina ke kwisa kusamba* na nzo ya Yehowa. Songa bo mambu yonso yina mono ke songa nge; kukatula ve ata diambu mosi.3 Mbala ya nkaka bo ta wa mpi konso muntu ta yambula nzila na yandi ya mbi, ebuna mono ta soba mabanza na mono* sambu na mpasi yina mono ke kana kunatila bo sambu na bisalu na bo ya mbi.+4 Tubila bo nde: “Yehowa ke tuba nde, ‘Kana beno wila mono ve mpi beno zitisa ve nsiku* na mono yina mono me pesa beno,5 mpi beno wa ve bangogo ya bansadi na mono bambikudi yina mono ke tindila beno mbala na mbala,* yina beno me wila ve,+6 mono ta kumisa nzo yai bonso Shilo,+ mpi mono ta kumisa mbanza yai kima ya bo me singa sambu na makanda yonso ya nsi-ntoto.’”’”+7 Ebuna banganga-nzambi, bambikudi, mpi bantu yonso waka Yeremia ke tuba mambu yai na nzo ya Yehowa.+8 Yo yina, ntangu Yeremia manisaka kutuba mambu yonso yina Yehowa songaka yandi na kutubila bantu yonso, banganga-nzambi, bambikudi, mpi bantu yonso kangaka yandi mpi tubaka nde: “Nge ta fwa kibeni.9 Sambu na nki nge me bikula na zina ya Yehowa nde, ‘Nzo yai ta kuma bonso Shilo, bo ta bebisa mbanza yai mpi yo ta bikala kukonda bantu’?” Ebuna bantu yonso vukanaka na nziunga ya Yeremia na nzo ya Yehowa.10 Ntangu bamfumu ya Yuda waka mambu yai, bo katukaka na nzo ya ntotila mpi bo kwisaka na nzo ya Yehowa ebuna bo vandaka na munoko ya kielo ya mpa ya nzo ya Yehowa.+11 Banganga-nzambi ti bambikudi tubilaka bamfumu mpi bantu yonso nde: “Muntu yai me fwana na kubaka ndola ya lufwa,+ sambu yandi me bikula mambu ya mbi sambu na mbanza yai mutindu beno me wa yo na makutu na beno mosi.”+12 Ebuna Yeremia tubilaka bamfumu yonso ti bantu yonso nde: “Yehowa muntu tindaka mono na kubikula mambu ya mbi sambu na nzo yai mpi sambu na mbanza yai mambu yonso yina beno me wa.+13 Yo yina ntangu yai, beno tomisa banzila na beno mpi bisalu na beno, mpi beno lemfukila ndinga ya Yehowa Nzambi na beno, ebuna Yehowa ta soba mabanza na yandi* sambu na mpasi yina yandi me tuba sambu na beno.+14 Kansi mono, mono kele na maboko na beno. Beno sala mono mambu yonso yina beno me mona nde yo me fwana mpi yo kele mbote na meso na beno.15 Kansi kana beno fwa mono, beno zaba kibeni nde, beno ta tula menga ya muntu yina me sala mbi ve na zulu na beno mosi, na zulu ya mbanza yai, mpi na zulu ya bantu na yo, sambu ya kieleka Yehowa muntu tindaka mono na beno sambu na kutuba mambu yai yonso na makutu na beno.”16 Ebuna bamfumu mpi bantu yonso tubilaka banganga-nzambi ti bambikudi nde: “Muntu yai me fwana ve na kubaka ndola ya lufwa, sambu yandi tubilaka beto na zina ya Yehowa Nzambi na beto.”17 Diaka, bankuluntu ya nkaka ya insi telamaka mpi yantikaka kutubila dibundu ya mvimba nde:18 “Mika+ ya Moresheti vandaka kubikula na bilumbu ya Ezekiasi+ ntotila ya Yuda, mpi yandi tubilaka bantu yonso ya Yuda nde, ‘Yehowa ya makesa ke tuba nde:“Bo ta bundula Sioni bonso kilanga,Yeruzalemi ta kuma mayumbu,+Mpi ngumba ya Nzo* ta kuma bonso bangumba na mfinda.”’*+19 “Keti Ezekiasi ntotila ya Yuda mpi Yuda ya mvimba fwaka yandi? Keti yandi waka ve Yehowa boma mpi keti yandi bondilaka ve Yehowa sambu yandi wila bo mawa,* yo yina Yehowa sobaka mabanza na yandi* sambu na mpasi yina yandi tubaka sambu na bo?+ Yo yina beto ke zola kudinatila mpasi ya ngolo.*20 “Kuvandaka mpi ti muntu ya nkaka yina vandaka kubikula na zina ya Yehowa, Uriya mwana ya Shemaya muntu ya Kiriati-yearimi,+ yina bikulaka mambu ya mbi sambu na mbanza yai mpi sambu na insi yai ti bangogo bonso ya Yeremia.21 Ntotila Yehoyakimi,+ bantu na yandi yonso ya ngolo, mpi bamfumu yonso waka mambu yina yandi tubaka, ebuna ntotila sosaka kufwa yandi.+ Ntangu Uriya waka yo, na mbala mosi yandi waka boma mpi yandi tinaka na Ezipte.22 Ebuna ntotila Yehoyakimi tindaka Elnatani+ mwana ya Akbore ti bantu ya nkaka kumosi ti yandi na Ezipte.23 Bo bakaka Uriya na Ezipte mpi bo nataka yandi na ntotila Yehoyakimi; ntotila fwaka yandi na mbele ya bitumba+ mpi losaka mvumbi na yandi na maziamu ya bantu ya mpamba.”24 Kansi Ahikami+ mwana ya Shafani+ sadisaka Yeremia, yo yina bo pesaka yandi ve na maboko ya bantu sambu bo fwa yandi.+


text:
Yezu me belula bokilo ya Simoni ti bantu ya nkaka (38-41)
Bantu me mona Yezu na kisika mosi ya kingenga (42-44)
4 Yezu vandaka ya kufuluka ti mpeve santu; ebuna yandi katukaka na Yordani, mpi mpeve nataka yandi ndambu na ndambu na ntoto-makanga+2 bilumbu 40 mpi Diabulu mekaka yandi.+ Mpi yandi diaka kima ve na bilumbu yina, yo yina ntangu bilumbu yina manaka, yandi waka nzala.3 Ebuna Diabulu tubilaka yandi nde: “Kana nge kele mwana ya Nzambi, tuba na ditadi yai yo kuma dimpa.”4 Kansi Yezu vutudilaka yandi nde: “Bo me sonikaka nde: ‘Muntu fwete zinga na mampa mpamba ve.’”+5 Yo yina yandi nataka yandi na zulu ya ngumba mosi mpi songaka yandi bimfumu yonso ya ntoto ya mvimba na ntangu fioti kibeni.+6 Diabulu tubilaka yandi nde: “Mono ta pesa nge kiyeka yai yonso mpi nkembo na yo, sambu bo me pesaka mono yo,+ mpi mono ke pesaka yo na konso muntu yina mono me zola.7 Yo yina, kana nge sambila* mono, yonso ta vanda ya nge.”8 Yezu vutudilaka yandi nde: “Bo me sonikaka nde: ‘Nge fwete sambila Yehowa* Nzambi na nge, mpi yandi mpamba nge fwete sadila kisalu ya santu.’”+9 Na nima, yandi nataka yandi na Yeruzalemi mpi tedimisaka yandi na zulu ya ludi ya tempelo mpi tubilaka yandi nde: “Kana nge kele mwana ya Nzambi, katuka awa mpi kudilosa na ntoto,+10 sambu bo me sonikaka nde: ‘Yandi ta pesa bawanzio na yandi nsiku sambu na nge, sambu na kutanina nge,’11 mpi ‘Bo ta nata nge na maboko na bo, sambu dikulu na nge kututana ve na ditadi.’”+12 Yezu vutudilaka yandi nde: “Bo me sonikaka nde: ‘Nge fwete meka+ ve Yehowa* Nzambi na nge.’”13 Yo yina, ntangu Diabulu manisaka kumeka Yezu, yandi bikisaka yandi tii na ntangu ya nkaka ya mbote.+14 Ebuna Yezu vutukaka na Galilea na ngolo ya mpeve.+ Mpi nsangu ya mbote sambu na yandi panzanaka na ndambu yina yonso.15 Yandi yantikaka kulonga na basinagoga na bo mpi bantu yonso vandaka kupesa yandi lukumu.16 Na nima, yandi kwendaka na Nazareti,+ kisika yandi yelaka, mpi mutindu vandaka kikalulu na yandi na kilumbu ya Kisabatu, yandi kotaka na sinagoga,+ mpi yandi telamaka sambu na kutanga.17 Yo yina bo pesaka yandi rulo ya mbikudi Yezaya, ebuna yandi kangulaka rulo yina mpi monaka kisika yina bo me sonikaka nde:18 “Mpeve ya Yehowa kele na zulu na mono, sambu yandi me tula mono mafuta sambu na kuzabisa nsangu ya mbote na bansukami. Yandi tindaka mono sambu na kuzabisa bampika nde bo ta baka kimpwanza mpi bifwa-meso nde bo ta mona, sambu na kukatula na kimpika+ bantu yina ke mona mpasi,19 sambu na kusamuna mvula yina Yehowa* ke ndima.”+20 Ebuna yandi kangaka rulo, vutulaka yo na nsadi, mpi yandi vandaka; meso ya bantu yonso na sinagoga vandaka kutala yandi.21 Na nima yandi yantikaka kutubila bo nde: “Bubu yai diambu yai ya bo me sonikaka na masonama ya santu yina beno me katuka kuwa me lungana.”+22 Mpi bo yonso yantikaka kuta kimbangi ya mbote sambu na yandi mpi kuyituka sambu na bangogo ya kitoko yina vandaka kubasika na munoko na yandi,+ mpi bo vandaka kutuba nde: “Keti yandi kele ve mwana ya Yozefi?”+23 Yo yina yandi tubilaka bo nde: “Ya kieleka, beno ta sadila kingana yai sambu na mono: ‘Munganga, kudibelula. Sala mpi awa na bwala na nge mosi mambu ya beto waka yina salamaka na Kapernaumi.’”+24 Yandi tubaka nde: “Ya kieleka mono ke tubila beno nde bo ke ndimaka ve ata mbikudi mosi na bwala na yandi mosi.+25 Mu mbandu, mono ke tubila beno kieleka nde: Mifwidi ya bankento vandaka mingi na Izraele na bilumbu ya Eliya ntangu zulu kangamaka bamvula tatu mpi bangonda sambanu, mpi nzala ya ngolo kotaka na insi ya mvimba.+26 Kansi bo tindaka ve Eliya ata na nkento mosi na kati ya bankento yina, kansi kaka na mufwidi mosi na Sarefati na insi ya Sidoni.+27 Diaka, bantu ya maladi ya lepre vandaka mingi na Izraele na ntangu ya mbikudi Elisha; kansi bo kumisaka ve ata mosi na kati na bo bunkete,* kaka Namani muntu ya Siria.”+28 Bantu yonso yina waka mambu yai na sinagoga dasukaka,+29 bo telamaka mpi nataka yandi nswalu na nganda ya mbanza, mpi bo nataka yandi na nsongi ya ngumba yina bo tungaka mbanza na bo, sambu bo losa yandi ntu na nsi.30 Kansi yandi lutaka na kati-kati na bo mpi kwendaka.+31 Yandi kulumukaka na Kapernaumi, mbanza mosi ya Galilea. Yandi vandaka kulonga bo na Kisabatu,+32 mpi bo vandaka kuyituka mingi na mutindu na yandi ya kulonga,+ sambu yandi vandaka kutuba ti kiyeka.33 Ebuna na sinagoga, kuvandaka ti bakala mosi yina vandaka ti demo, mpeve mosi ya mbi, mpi yandi tubaka na ndinga ya ngolo+ nde:34 “A! Nge Yezu muntu ya Nazareti, nki mambu nge ti beto?+ Keti nge me kwisa sambu na kufwa beto? Mono me zaba mbote-mbote nani nge kele: Santu ya Nzambi.”+35 Kansi Yezu nganinaka yo mpi tubaka nde: “Vanda pima, mpi basika na yandi.” Ebuna na nima ya kulosa bakala yina na ntoto na kati-kati na bo, demo yina basikaka na yandi kukonda kusala yandi mbi.36 Bo yonso yitukaka, mpi bo yantikaka kutuba bo na bo nde: “Yai kutuba ya nki mutindu? Sambu yandi ke tubila bampeve ya mbi ti kiyeka mpi ngolo, mpi bo ke basika!”37 Yo yina nsangu na yandi landaka kupanzana na bandambu yonso ya insi ya nziunga.38 Ntangu yandi basikaka na sinagoga, yandi kotaka na nzo ya Simoni. Ebuna, bokilo ya Simoni ya nkento vandaka na fievre ya ngolo, mpi bo lombaka yandi na kusadisa yandi.+39 Yandi niekaka pene-pene na yandi mpi nganinaka fievre yina, ebuna yo manaka. Na mbala mosi yandi telamaka mpi yantikaka kusadila bo.40 Kansi, ntangu ntangu vandaka kudinda, bantu yonso yina vandaka ti bantu ya maladi ya mitindu yonso nataka bo na yandi. Konso muntu yina yandi vandaka kutula maboko, yandi vandaka kubelula yandi.+41 Bademo mpi basikaka na bantu mingi, bo vandaka kutuba na ndinga ya ngolo nde: “Nge kele Mwana ya Nzambi.”+ Kansi yandi vandaka kunganina bo, yandi vandaka kupesa bo ve nzila ya kutuba,+ sambu bo zabaka nde yandi kele Kristu.+42 Kansi ntangu ntongo tanaka, yandi katukaka pana mpi kwendaka na kisika mosi ya kingenga.+ Kansi bimvuka ya bantu yantikaka kusosa yandi mpi kwisaka kisika yandi vandaka, ebuna bo sosaka na kukanga yandi sambu yandi kwenda ve ntama ti bo.43 Kansi yandi tubilaka bo nde: “Mono fwete zabisa mpi nsangu ya mbote ya Kimfumu ya Nzambi na bambanza ya nkaka, sambu bo tindaka mono sambu na yo.”+44 Yo yina, yandi kwendaka kusamuna na basinagoga ya Yudea.


text: 17 “Bo me sonikaka disumu ya Yuda ti kilapi ya kibende.Bo me sonikaka yo ti kilapi ya diama na ntima na boMpi na bibongo ya bamesa-kimenga na bo,2 Ntangu bana na bo ke yibuka bamesa-kimenga na bo mpi banti na bo ya santu*+Na lweka ya nti ya kele ti matiti mingi, na bangumba ya fioti ya kunanguka,+3 Na bangumba yina kele na nseke.Bima na nge, bimvwama na nge yonso, mono ta pesa yo sambu bo botula yo+—Ee, bisika na nge ya kunanguka sambu na disumu na bateritware na nge.+4 Nge ta yambula na luzolo na nge mosi dikabu yina mono pesaka nge.+Mpi mono ta sala nde nge sadila bambeni na nge na insi yina nge me zaba ve,+Sambu beno me pedisa makasi na mono bonso tiya.*+Yo ta pelaka ntangu yonso.”5 Yehowa me tuba nde:“Bika bo singa muntu* yina ke tulaka ntima na bantu,+Yina ke tulaka ntima na ngolo ya bantu,*+Mpi yina ntima na yandi ke yambula Yehowa.6 Yandi ta kuma bonso nti yina kele yo mosi na ntoto ya zelo na zelo.Yandi ta mona ve ntangu mambu ya mbote ta kwisa,Kansi yandi ta zinga na bisika ya kuyuma na ntoto-makanga,Na insi ya mungwa kisika muntu mosi ve lenda zinga.7 Lusakumunu kuvanda na muntu* yina ke tulaka ntima na Yehowa,Yina kivuvu na yandi kele na Yehowa.+8 Yandi ta kuma bonso nti yina bo me kuna pene-pene ya bamasa,Yina misisa na yo ke kwendaka tii na masa.Yandi ta zaba ve ntangu mwini ta kwisa,Kansi matiti na yandi ta yelaka+ ntangu yonso.Na mvula yina nsungi ya kuyuma ta vanda, yandi ta kudiyangisa ve,Mpi yandi ta yambula ve kubuta mbuma.9 Ntima kele luvunu* kuluta konso kima ya nkaka mpi yo kele mbi kibeni.*+Nani lenda zaba yo?10 Mono, Yehowa, mono ke sosa-sosaka na ntima,+Mono ke talaka bangindu ya kati kibeni,*Sambu na kupesa konso muntu na kutadila banzila na yandi,Na kutadila mbuma ya bisalu na yandi.+11 Bonso ngwadi yina ke vukisaka maki yina yo losaka ve,Muntu yina ke bakaka bimvwama na banzila ya luvunu*+ kele mutindu yina.Yo ta bikisa yandi na kati-kati ya luzingu,Mpi na nsuka yandi ta monana kukonda mayele.”12 Kiti ya kimfumu ya nkembo, yina kele ya kunanguka katuka luyantiku,Kele kisika na beto ya santu.+13 O Yehowa, kivuvu ya Izraele,Bantu yonso yina ke yambula nge ta wa nsoni.Bantu yina ke kolama na nge,* bo ta sonika bazina na bo na mfututu,+Sambu bo me yambulaka Yehowa, nto ya masa ya luzingu.+14 Belula mono, O Yehowa, ebuna mono ta beluka.Gulusa mono, ebuna mono ta guluka,+Sambu mono ke pesaka nge lukumu.15 Tala! Kele ti bantu yina ke tubila mono nde:“Ndinga ya Yehowa+ kele na wapi?Pardo, bika yo kwisa!”16 Kansi mono, mono yambulaka ve kulanda nge bonso ngungudi,Mono vandaka mpi ve ti nzala ya kilumbu ya mpasi.Nge me zaba mambu yonso yina mono me tuba;Yonso salamaka na ntwala ya luse na nge!17 Kuvanda ve na kisina ya boma ya ngolo sambu na mono.Nge kele kitininu na mono na kilumbu ya mpasi.18 Bika bantu yina ke monisa mono mpasi kuwa nsoni,+Kansi kubika ve nde mono wa nsoni.Bika boma ya ngolo kusimba bo,Kansi kubika ve nde boma ya ngolo kusimba mono.Natila bo kilumbu ya mpasi,+Bedisa bo mpi fwa bo kimakulu.*19 Yehowa songaka mono nde: “Kwenda kutelama na kielo ya bana ya bantu, na kielo yina bantotila ya Yuda ke kotaka mpi ke basikaka, mpi na bakielo yonso ya Yeruzalemi.+20 Nge fwete tubila bo nde, ‘Beno wa ndinga ya Yehowa, beno bantotila ya Yuda, bantu yonso ya Yuda, mpi bantu yonso ya Yeruzalemi, yina ke kotaka na bakielo yai.21 Yehowa ke tuba nde: “Beno keba,* mpi beno nata ve ata kilo mosi na kilumbu ya Kisabatu mpi beno kotisa yo ve na bakielo ya Yeruzalemi.+22 Beno fwete basisa ve ata kilo mosi na banzo na beno na kilumbu ya Kisabatu; mpi beno fwete sala ve kisalu mosi ata fioti.+ Beno santisa kilumbu ya Kisabatu, kaka mutindu mono songaka ba-nkaka na beno.+23 Ata mpidina, bo waka ve mpi tulaka ve makutu, kansi na ntu-ngolo yonso bo* buyaka kulemfuka mpi kundima ndola.”’+24 “‘“Kansi, kana beno lemfukila mono kibeni,” Yehowa muntu ke tuba, “mpi beno kotisa ve kilo ata mosi na bakielo ya mbanza yai na kilumbu ya Kisabatu, mpi beno sala ve ata kisalu mosi na kilumbu ya Kisabatu+ sambu na kusantisa yo,25 bantotila mpi bamfumu yina me vanda na kiti ya kimfumu ya Davidi+ ta kota mpi na bakielo ya mbanza yai, bo ta tambula na pusu-pusu mpi na bampunda, bo ti bamfumu na bo, bantu ya Yuda mpi bantu ya Yeruzalemi;+ ebuna bantu ta zingaka na mbanza yai ntangu yonso.26 Ebuna bantu ta katuka na bambanza ya Yuda, na bisika yina kele na nziunga ya Yeruzalemi, na ntoto ya Benyamini,+ na ntoto yina kele na ndambu ya nsi,+ na ntoto ya bangumba, mpi na Negebi,* mpi bo ta kwisa kunata na nzo ya Yehowa+ makabu ya mvimba ya kuyoka,+ bimenga,+ makabu ya mbuma,+ ndumbu ya mpembe, mpi bimenga sambu na kupesa matondo.27 “‘“Kansi kana beno lemfukila mono ve, kana beno santisa ve kilumbu ya Kisabatu, kana beno nata bizitu mpi beno kotisa yo na bakielo ya Yeruzalemi na kilumbu ya Kisabatu, mono ta tula bakielo na yo tiya, ebuna yo ta yoka kibeni banzo-zulu ya Yeruzalemi+ ya kele ti bibaka ya ngolo mpi bo ta fwa ve tiya yina.”’”+


text: 17 Ntangu Yezu manisaka kutuba mambu yai, yandi talaka na zulu, mpi yandi tubaka nde: “Tata, ntangu me lunga. Pesa mwana na nge nkembo sambu mwana na nge kupesa nge nkembo,+2 mutindu nge me pesaka yandi kiyeka na zulu ya nsuni* yonso,+ sambu yandi pesa luzingu ya mvula na mvula+ na bantu yonso yina nge me pesaka yandi.+3 Luzingu ya mvula na mvula ke tendula nde,+ bo zaba nge,* Nzambi mosi kaka ya kieleka,+ mpi muntu yina nge tindaka, Yezu Kristu.+4 Mono me pesaka nge nkembo na ntoto;+ mono me manisa kisalu yina nge pesaka mono na kusala.+5 Tata, ntangu yai pesa mono nkembo na lweka na nge ti nkembo yina mono vandaka na yo pene-pene na nge na ntwala nde nsi-ntoto kusalama.+6 “Mono me monisaka* zina na nge na bantu yina vandaka na nsi-ntoto mpi yina nge pesaka mono.+ Bo vandaka bantu na nge, ebuna nge pesaka mono bo, mpi bo zitisaka ndinga na nge.7 Ntangu yai bo me zaba nde bima yonso ya nge pesaka mono katukaka na nge;8 sambu mono me pesa bo mambu yina nge pesaka mono,+ bo me ndima yo mpi bo me zaba kibeni nde mono kwisaka bonso mumonisi na nge,+ mpi bo me kwikila nde nge muntu tindaka mono.+9 Mono ke lomba sambu na bo; mono ke lomba ve sambu na nsi-ntoto, kansi sambu na bantu yina nge pesaka mono, sambu bo kele bantu na nge;10 bima na mono yonso kele ya nge mpi bima na nge kele ya mono,+ mpi mono me bakaka nkembo na kati na bo.11 “Mono kele diaka ve na nsi-ntoto, kansi bo kele na nsi-ntoto,+ mpi mono ke kwisa na nge. Tata ya Santu, tanina bo+ sambu na zina na nge, yina nge pesaka mono, sambu bo vanda muntu mosi* mutindu beto kele muntu mosi.*+12 Ntangu mono vandaka ti bo, mono vandaka kutanina bo+ sambu na zina na nge, yina nge pesaka mono; mono kebaka bo, mpi ata muntu mosi ve na kati na bo fwaka+ katula kaka mwana ya lufwa,+ sambu masonama ya santu kulungana.+13 Kansi ntangu yai mono ke kwisa na nge, mpi mono ke tuba mambu yai na nsi-ntoto, sambu bo fuluka ti kiese na mono.+14 Mono me pesaka bo ndinga na nge, kansi nsi-ntoto me mengaka bo, sambu bo kele ve bantu ya nsi-ntoto,+ mutindu mono kele ve muntu ya nsi-ntoto.15 “Mono ke lomba ve nde nge katula bo na nsi-ntoto, kansi mono ke lomba nde nge tanina bo sambu na muntu ya mbi.+16 Bo kele ve bantu ya nsi-ntoto,+ mutindu mono kele ve muntu ya nsi-ntoto.+17 Santisa bo* na nsadisa ya kieleka;+ ndinga na nge kele kieleka.+18 Mutindu nge tindaka mono na nsi-ntoto, mono mpi tindaka bo na nsi-ntoto.+19 Mono ke kudisantisa sambu na bo, sambu bo mpi bo kudisantisa na nsadisa ya kieleka.20 “Mono ke lomba sambu na bantu yai mpamba ve, kansi mpi sambu na bantu yina ke kwikila na mono na nzila ya malongi na bo,21 sambu bo yonso kuvanda muntu mosi,+ mutindu nge, Tata, nge kele na bumosi ti mono mpi mono kele na bumosi ti nge,+ sambu bo mpi bo vanda na bumosi ti beto, sambu nsi-ntoto kukwikila nde nge tindaka mono.22 Mono me pesaka bo nkembo yina nge pesaka mono, sambu bo vanda muntu mosi mutindu beto kele muntu mosi.+23 Mono vanda na bumosi ti bo mpi nge vanda na bumosi ti mono, sambu bo kuma na bumosi ya kukuka,* sambu nsi-ntoto kuzaba nde nge tindaka mono mpi nde nge ke zolaka bo mutindu nge ke zolaka mono.24 Tata, mono ke zola nde bantu yina nge me pesaka mono, bo vanda ti mono kisika yina mono kele,+ sambu bo mona nkembo yina nge me pesaka mono, sambu nge zolaka mono na ntwala ya luyantiku ya nsi-ntoto.+25 Tata ya lunungu, ya kieleka nsi-ntoto me zaba nge ve,+ kansi mono me zaba nge,+ mpi bantu yai me zaba nde nge tindaka mono.26 Mono me zabisaka bo zina na nge mpi mono ta zabisa yo,+ sambu zola yina nge me zolaka mono kuvanda na kati na bo mpi mono vanda na bumosi ti bo.”+


text:
JPS SOIR DECE LUNDI 07032022
1/KINSHASA: Inzo nkanda ya zulu ya l'etat nionso kele na mbanza kimfumu kinshasa me vutukila bisalu, na nima ya ba ngonda zole ya ba milongisi kumanga kutangisa, sesepi nguizani me bakama na luyalu;
2/ KINSHASA: Societe civil le kukiyangisa na kumona ti luyalu ke sala kima ve katuka vana CENI pesaka luzolo na yau ya bima mpe mbongi, na bisadilu sambu na kusadisa ba nsisani na mvula 2023 na RDC;
3/GOMA : Luzingu ya nkangu mpe lukengelo me vutuka mbote na Pinga mingi an cité kee na nkumbu yai katuka vana Monusco me katuka kuna nkangu mpe ba mfumu ntoto me sepela na kisalu ya Monusco./sites/default/files/2022-03/07032022-p-k-journalkikongosoir-00.mp3


text: 45 Yai mambu Yehowa ke tuba na muntu yina yandi me tulaka mafuta, na Sirusi,+Yina mono me simba+ diboko na yandi ya kitata,Sambu na kubedisa makanda na ntwala na yandi,+Sambu na kubotula binwaninu* ya bantotila,Sambu na kukangula na ntwala na yandi bakielo ya bikangilu zole,Mpidina bo ta kanga ve bakielo ya nene:2 “Mono ta kwenda na ntwala na nge,+Mpi mono ta kumisa bangumba ya fioti lelensi.Mono ta buka bakielo ya kwivre bitini-bitini,Mpi mono ta zenga-zenga+ banti ya kibende.3 Mono ta pesa nge bimvwama yina kele na mpimpaMpi bimvwama yina kele ya kubumbana na bisika ya kubumbana,+Sambu nge zaba nde mono kele Yehowa,Nzambi ya Izraele, yina ke binga nge na zina na nge.+4 Sambu na nsadi na mono Yakobi mpi Izraele muntu ya mono me solaka,Mono ke binga nge na zina na nge.Mono ke pesa nge zina mosi ya lukumu, ata nge zabaka mono ve.5 Mono kele Yehowa, mpi ya nkaka kele ve.Katula mono+ Nzambi ya nkaka kele ve.Mono ta kumisa nge ngolo,* ata nge zabaka mono ve,6 Sambu bantu kuzabaKatuka na kubasika ya nta- ngu tii na kudinda na yo*Nde katula mono,+ ya nkaka kele ve.Mono kele Yehowa, mpi ya nkaka kele ve.+7 Mono me sala nsemo+ mpi me ganga mpimpa,+Mono me sala ngemba+ mpi me ganga mpasi;+Mono, Yehowa, mono ke sala mambu yai yonso.8 Zulu, beno nokisa mvula tuka na zulu;+Matuti kunokisa lunungu.Ntoto kukanguka mpi kubuta luguluku,Mpi yo sala nde lunungu kubasika na ntangu yina mosi.+Mono, Yehowa, mono me sala yo.”9 Mawa na muntu yina ke tula ntembe* ti Muntu yina salaka yandi,Sambu yandi kele kaka kipesi ya dibungu ya ntotoNa kati ya bipesi ya nkaka ya dibungu ya kele ya kupasuka na ntoto!Keti ntoto ya tuma lenda tubila Muwumbi* nde: “Inki nge ke sala?”+To keti kima ya nge ke sala lenda tuba nde: “Yandi kele ve ti maboko”?*10 Mawa na muntu yina ke tuba na tata nde: “Inki nge me butaka?”Mpi na nkento nde: “Inki nge ke buta?”*11 Yehowa, Santu ya Izraele,+ Muntu yina salaka nge, me tuba nde:“Keti beno fwete yula mono bangiufula sambu na mambu ya ke kwisaMpi kupesa mono nsiku sambu na bana na mono+ ti bisalu ya maboko na mono?12 Mono salaka ntoto+ mpi gangaka muntu na zulu na yo.+Mono tandulaka zulu ti maboko+ na mono mosi,Mpi mono ke pesaka bantuma na bambwetete ti na bima yonso+ yina kele kuna.”13 “Mono me tedimisa muntu mosi na lunungu,+Mpi mono ta kumisa banzila na yandi yonso ya kusungama.Yandi muntu ta tunga mbanza na mono+Mpi ta pesa kimpwanza+ na bantu na mono ya kimpika kukonda kufuta kima to avoka,”+ Yehowa ya makesa muntu me tuba.14 Yehowa me tuba nde:“Luta ya Ezipte* mpi bima ya kuteka* ya Etiopia ti ya bantu ya Sabea, bantu ya nda,Ta kwisa na nge mpi ta kuma ya nge.Bo ta tambula na nima na nge na miniololo.Bo ta kwisa mpi ta fukimina nge.+Bo ta tubila nge na kisambu nde, ‘Ya kieleka Nzambi kele ti nge,+Mpi ya nkaka kele ve; Nzambi ya nkaka kele ve.’”15 Ya kieleka nge kele Nzambi yina ke kudibumbaka,O Nzambi ya Izraele, Ngulusi.+16 Bo ta pesa bo yonso nsoni mpi ta kulumusa bo;Bantu ya ke salaka biteki, bo yonso ta wa nsoni.+17 Kansi Yehowa ta gulusa Izraele ti luguluku+ ya kimakulu.Nge ta waka ve nsoni kibeni mvula na mvula.+18 Sambu Yehowa,Ngangi ya zulu,+ Nzambi ya kieleka,Muntu yina yidikaka ntoto, Muntu yina salaka yo, yina tulaka yo ngolo,+Yina gangaka yo ve kaka sambu na mpamba,* kansi yina salaka yo sambu bantu kuzinga,+ me tuba nde:“Mono kele Yehowa, mpi ya nkaka kele ve.19 Mono tubaka ve na kisika+ mosi ya kubumbana, na insi mosi ya mpimpa;Mono tubilaka ve bana* ya Yakobi nde,‘Beno sosa mono kaka sambu na mpamba.’Mono kele Yehowa, yina ke tubaka mambu yina kele ya lunungu mpi ke zabisaka mambu ya mbote.+20 Beno vukana kumosi mpi beno kwisa.Beno pusana kumosi, beno bantu ya me tinaka makanda.+Bantu yina ke nataka bitekiMpi ke sambaka nzambi yina lenda gulusa bo ve,+ bo me zaba kima ve.21 Beno pesa nsangu na beno, beno nata dikambu na beno.Bika nde bo pesana mabanza na bumosi.Nani tubilaka mambu yai na ntwala tuka ntamaMpi zabisaka yo tuka bantangu ya me luta?Keti yo kele ve mono, Yehowa?Katula mono, Nzambi ya nkaka kele ve;Katula mono,+ Nzambi ya lunungu mpi Ngulusi+ kele ve.22 Ntoto ya mvimba, beno kwisa na mono mpi beno guluka,+Sambu mono kele Nzambi, ya nkaka kele ve.+23 Mono me zenga kieleka na zina na mono mosi;Ndinga me basika na munoko na mono na lunungu,Mpi yo ta vutuka ve:+Konso dibolongo ta fukimina mono,Konso ludimi ta zenga kieleka na kubikala ya kwikama+24 Mpi ta tuba nde, ‘Lunungu ya kieleka mpi ngolo kele kibeni na Yehowa.Bantu yonso yina ke wila yandi makasi ya ngolo ta kwisa na ntwala na yandi na nsoni.25 Na Yehowa, bana* yonso ya Izraele ta vanda bantu ya mbote,+Mpi bo ta kudikumisa na yandi.’”


text:
- KINSHASA: Nsangu ya nene na suka yayi, kele ya kuvutuka awa na ntoto ya bankaka na beto ya nitu ya mbuta Patrice Emery Lumumba, mfumu yantete ya luyalu ya nsi na beto.
- GOMA: Kaka na bansangu yayi, beto ta tubila kubokuta ya bantumwa ya nkangu ya ponamaka na Territoire ya Rutchuru na Kivu ya zulu, na mutindu ya mvita ke na kuluta na ntoto na bau.
- KINDU: Na kizunga ya Maniema, nsangu kele ya luyantiku ya mukembo ya kupesa mangwele samu na kintuntu.
- BUNIA: Na kizunga ya Ituri, nsangu kele mingi ya kubanda ya kuvutuka ya nkangu ya tinaka babwala mingi ya Territoire ya Djugu, Mahagi, to diaka Irumu, ya me lunga bubu yayi kiteso ya ngonda mosi.
/sites/default/files/2022-06/2206022-p-k-journalkikongomatin-00.mp3


text:
- KINSHASA : Na bansangu yayi, beto ta tubila mikembo ya kuvutula nitu, mingi dinu ya mbuta Patrice Emery Lumumba na dibuta na yandi. Mikembo ya lutaka, mazono na mbanza Bruxelles na nsi ya Belgique, na ntwala ya mfumu ya luyalu ya nsi na beto, Sama Lukonde.
- GOMA : Awa na nsi, nsangu kele ya mingi ya kunuana ya landakana ti na nkokila ya mazono na Territoire ya Rutshuru, na Kivu ya zulu, mingi na kati ya makesa ya nsi mpe bimpumbulu ya M23.
- KINSHASA: Mpe na ndambu nandi, ya kele kilandi ya mfumu ya luyalu, ya kele mpe mbuta ya luyalu yak e landilaka lukengelo na nsi ya me benda makutu ya mwana nionso ya nsi na beto na kubika bandinga ya nkabwana na kati ya makanda.
- KALEMIE: Nsangu yankaka na suka yayi kele mingi yayi ya kukuma na kilumbu ya mazono na mbanza Kalemie ya mama Bintou Keita, ntwadisi ya Monusco.
/sites/default/files/2022-06/2106022-p-k-journalkikongomatin-00.mp3